open-index/open-wikipedia-markdown huggingface dataset:
ViuTV 生啤Family Run親子跑嘉年華

《**ViuTV 生啤Family Run親子跑嘉年華**》（係由Matrix Promotion Limited主辦（ViuTV為官方媒體），喺2026年1月31號喺愉景灣舉行嘅一個跑步活動，呢個活動經剪輯後2026年2月15號禮拜日晚23:00－23:30喺香港電視娛樂ViuTV播出。

## 參與藝人
*活動司儀：陳安立
*活動大使：呂爵安、蘇雅琳、王家晴、吳保錡、梁業、何啟華
*出席藝人：蔡寶欣、米露迪、曾贊學、陳子豐、蔡宛珊、王心兒、陳鎮亨、卓金樂、雷濠權、王希晉

## 節目製作
*旁白：姜達雲
*導演：Around.C
*監製：梁祥勝

## 註

## 出面網頁
*ViuTV生啤Family Run親子跑嘉年華
*ViuTV：ViuTV 生啤Family Run親子跑嘉年華
恆星自轉

**恆星自轉**，講恆星自轉，角運動圍自轉軸，自轉速率，可以對住恆星做光譜測量求得，同表面明顯特徵運動計時。

自轉有離心力，會搞到赤道隆起。恆星並非固體，唔同部位轉速唔同，赤道角速度高過其他緯度。轉速差異好重要，由此產生恆星磁場 。

恆星磁場同星風之間，有相互作用，星風吹過恆星，恆星角速度會變慢。磁場同星風相互作，就會拖慢恆星自轉，恆星角動量移畀星風，日積月累，自轉速會慢咗落來。

## 攷
莊文清

**莊文清**，法號**衍藏**，香港演員，一九九一年出家做尼姑，之前一九七二年到一九九〇年，一直做演員，當時香港甚有名氣。

一九五三年香港出世，一九五九年畢業於跑馬地寶血幼稚園 。一九七一年報讀第一期無線電視藝員訓練班，一九七二年畢業後，簽約為無綫電視藝員，綜合節目歡樂今宵有演出，電視片集演過唔少，上海灘演汪月琪，倚天屠龍記演蛛兒，都可謂佢代表作。

黃曼梨契女。一九七六年同前夫招振強結婚，

佢信佛教，一九九一年，出家寶林禪寺為尼，法號衍藏。  

## 攷
菲魯扎巴德

**菲魯扎巴德**（），係一座伊朗城市，位於該國南部札格羅斯山脈東南部，由法爾斯省負責管轄，距離首府設拉子約110公里，海拔高度1331米，2016年人口65,417。

## 攷
平出悟

**平出悟**（），日本音樂制作人。佢主要負責搖滾樂團UVERworld歌曲嘅編曲工作。

## 出面網頁
* 官方网站
澳廣視葡語新聞、英語新聞

《**澳廣視葡語新聞**》、《**澳廣視英語新聞**》係澳門廣播電視股份有限公司新聞及資訊部製作嘅新聞節目，於澳視葡文同澳門-MACAU播出。
## 葡語新聞

《**澳廣視葡語新聞**》（中文名稱：《葡語新聞》、《電視新聞》，葡語名稱：**TELEJORANAL**，英語名稱：**Main News, Finance and Weather Report**），係澳視葡文嘅主要新聞節目，係澳門唯一嘅葡萄牙語電視新聞節目。

### 節目歷史
*1984年5月13號啟播，於晚間七點五分播出葡語版電視新聞，主持為蘇沙（José Alberto Sousa）。
*1984年5月14號起，該節目正式固定喺晚上8時30分播出而家，節目時長20分鐘。
*1986年至1989年，喺《電視新聞》嘅基礎上於休台前推出葡語版《最後新聞》節目。
*1990年起，澳廣視由一個頻道分拆成澳廣視第一台（葡文台）同澳廣視第二台（中文台），新聞節目進行改版，《最後新聞》停播。
*1995年，《電視新聞》更換片頭。
*2000年代起，節目延長播放時間至30分鐘，部分時間延長至45分鐘。
*2007年，節目更換包裝至2012年4月22號。
*2012年4月23號，澳廣視全新高清新聞演播室啟用，節目更換包裝。
*2015年初，節目再更換包裝，於3月2號改為16:9標清播出。
*2016年7月11號，全面改為16:9高清播出。
*2017年中旬，節目更換片頭同包裝，以金色同藍色為主。2019年5月17號，節目全面改在虛擬演播室播出。但在2020年8月至2021年1月初更喺中文新聞節目嘅固定幕牆佈景設計演播室播出。
*2021年1月13號，高清新聞演播室完成翻新同裝修，但節目維持喺虛擬演播室播出。
*2022年2月中旬起，節目改為20:00-20:45播出。
*2022年10月1號起，《葡語新聞》節目進行升級，更換開場、包裝及演播室設計，並維持喺虛擬演播室播出。

### 播出時間
* 首播：20:00-20:45 澳視葡文、澳門-MACAU
* 重播：禮拜一：23:35-00:15 / 禮拜日及禮拜二至五：23:50-00:35 澳視葡文（禮拜六除外）
### 主播
* Jorge Silva
* João Francisco Pinto 彭祖匡
* Joana Freitas（兼任英語新聞記者）

## 英語新聞

《**英語新聞**》（葡語同英語名稱：**TDM NEWS**），係澳視葡文嘅英語新聞節目，係澳門唯一嘅英語新聞節目。
### 節目歷史
*開播時間唔詳，初期唔設字幕，節目時長10至15分鐘。
*2006年中旬起，節目增設字幕，新聞片段除外。
*2007年起，新聞片段開始增設字幕。
*2012年4月23號，澳廣視全新高清新聞演播室啟用，節目更換包裝。
*2015年初，節目再更換包裝，於3月2號改為16:9標清播出。
*2016年7月11號，全面改為16:9高清播出。
*2017年中旬，節目更換片頭和包裝，以金色同藍色為主。2019年5月17號起，節目全面改在虛擬演播室播出，更一度唔提供字幕直至2020年中。
* 2022年1月1號起，《英語新聞》改為晚上22:30-23:05播出。
*2022年10月1號起，《英語新聞》節目進行升級，更換開場、包裝及演播室設計，並維持在虛擬演播室播出。
### 播出時間
* 首播：22:30-23:05 澳視葡文、澳門-MACAU
* 重播：當天晚上收播前最後一個節目 澳視葡文

### 主播
* João Pedro Lau
* Shiela Cristino Lay
* Raymond Pang
* Juno Kuong
* Hiyee Un
* Paola Reyes
* Mia Villanueva
### 特殊安排
* 2021年9月12號，因舉行2021年澳門立法會選舉，節目時長縮短至20分鐘，僅於澳視葡文播出。

## 颱風消息

《**颱風消息**》（葡萄牙語：Especial Tufão，英語：Typhoon Special）係澳門廣播電視股份有限公司新聞及資訊部製作於地球物理暨氣象局發出八號或以上嘅熱帶氣旋警告信號期間（即八號風球、九號風球及十號風球）或由八號風球改發三號風球時所播出貝嘅特別新聞節目，分為葡萄牙語版同英語版，於澳視葡文播出。

### 播出時間
* 葡語版當發出八號或以上風球期間於半點播出，如喺《電視新聞》（TELEJORNAL） 時段內唔會另行播出。
* 英語版當發出八號或以上風球期間於發出四十分鐘後播出（2021年起暫停播出，2023年恢復）。

## 出面網頁
* 澳廣視葡文網站
* 澳視葡文Facebook專頁
亞洲信託

**亞洲信託**係台灣一間金融服務公司，2008年因為財政狀況惡化，被RTC接管，之後被渣打銀行收購。

喺被渣打銀行收購之前，佢就曾經因為財政問題惡化，被中國國際商銀代管6年，狀況一度有所改善，但結束代管後，經營結構又變弱。

## 參考來源
破爛酒店

**破爛酒店**（Hotel La Rut）係台灣歌手王若琳嘅英文專輯，喺2024年5月7日由台灣索尼音樂娛樂發行。

## 專輯概念同製作過程
《破爛酒店》全專輯入面23首歌都係由王若琳填詞同譜曲，並邀請上一張得獎專輯《愛的呼喚》嘅錄混音師 Adam Lee 進行製作。專輯籌備期長達兩年，正值疫情期間，之後喺冰島錄製六星期。專輯概念靈感來自王若琳非常喜歡嘅一部加拿大喜劇《The Kids in the Hall》，並由其中一篇短劇〈Hotel La Rut〉延伸而成，就好似打開咗一個通往破爛酒店世界嘅窗口。酒店入面住住 23 位由王若琳邀請入嚟嘅房客，包括蒼蠅、海賊同異獸。

## 參考來源
今宵多珍重

《**今宵多珍重**》係一首經典歌曲，國語原唱版本喺1956年面世（另有說法係1957年），歌手係香港歌手崔萍；到1982年，香港歌手陳百強將其改編成粵語版本。呢首歌曾經被多次翻唱，比較出名嘅粵語翻唱版本係譚嘉儀為咗無綫電視劇集《金宵大廈》系列唱嘅主題曲。
韓悳洙

**韓悳洙**（，）係南韓政治人物，長年從事經濟、外交、商業等範疇，曾任大韓民國國務總理、代理總統，亦曾於2007年至2008年喺盧武鉉任內擔任總理，並喺2006年短暫代理過該職；另外亦喺2024年年尾起兩度代理總統，其間本人亦曾遭彈劾並一度被停職。

韓國國會喺2024年12月14號就總統尹錫悅第二次彈劾動議案進行表決，以204票贊成通過該項動議案。隨住國會通過彈劾動議，尹錫悅嘅總統職權即時停止。根據《大韓民國憲法》，身為國務總理嘅韓悳洙以第一順位代行總統職權。但喺同月27號，其國務總理一職喺彈劾案中被停職，令其國務總理及代理總統職權轉由崔相穆行使。2025年3月24號，憲法法院駁回其彈劾案，並即時恢復其國務總理及代理總統職務，直至5月1號佢自行宣佈辭職並參加總統選舉；而本應按順位代理國務總理及代理總統職權嘅崔相穆亦喺同日因故辭職，遂由下一順位嘅李周浩代理總統及國務總理。

## 註

## 攷

## 出面網頁

類:南韓總理
類:外交官
類:南韓罪犯
類:哈佛大學舊生
類:首爾大學舊生
悳洙
日租家庭

《**日租家庭**》（Rental Family）係一套二零二五年嘅喜劇加劇情片，導演係光（Hikari），佢同 Stephen Blahut 一齊寫劇本。主角係 （Brendan Fraser），講佢一個喺日本搵食嘅美國演員，後尾去咗一間幫人「租家庭成員」嘅公司打工，專門幫人扮家人或者朋友。其他演員有平岳大、山本真理、Shannon Mahina Gorman 同江本明。

呢套戲係美日合拍，二零二五年九月喺多倫多影展首映，十一月喺美國上映。啲影評都讚好多人演得出色，特別係，仲選入咗年度十大電影 。

## 故仔
故仔講 Philip，佢幾年前拍咗條牙膏廣告紅過一陣，但而家喺東京冇乜工開，只能接啲細角。直到有日，一間叫「Rental Family」嘅公司請佢。老闆 Shinji 話，公司幫人搵演員扮家人朋友。Philip 覺得好怪，但因為冇錢，最後都接咗份工做「白人代表」（Token whiteman）。

佢第一份工係幫一個叫 Yoshie 嘅女人扮未婚夫。Yoshie 其實係同志，但想喺父母面前搞個傳統婚禮。Philip 本身唔想呃人，但同事 Aiko 勸佢試試，結果佢覺得幾有意思。

後尾佢又接咗兩個大 project。一個係扮一個混血女仔 Mia 嘅老豆，幫佢阿媽 Hitomi 令學校肯收；另一個係假扮記者，去訪問一個患咗老人癡呆嘅退休演員 Kikuo。

Philip 平時生活好孤單，淨係喺屋企飲酒、望下鄰居，仲會見下個叫 Lola 嘅妓女，兩個好似有啲感情。之後佢同 Mia 同 Kikuo 都越嚟越熟。Mia 一開始好憎佢，但慢慢變 friends，仲一齊去咗貓貓祭。Philip 喺度話自己已經冇家人得返佢。

喺祭嗰日佢又撞返 Lola，原來佢喺度幫人睇手相。之後經紀話佢有個去韓國嘅好角色，佢竟然為咗 Mia 唔去。Hitomi 嬲到爆，話佢太黐個女。

Kikuo 想返老家天草一次，佢個女唔畀，但 Philip 帶咗佢去。Kikuo 搵返以前埋咗嘅時間囊，有佢同已經過身太太嘅相，喊到收唔到聲。Shinji 就鬧 Philip「綁架」客人，但Philip 反駁佢用公司嚟填補人哋心入面啲空虛。

Kikuo 最後病倒，Philip 俾人拉。Mia 之後知道真相，雖然嬲，但好快原諒咗阿媽。Aiko 都唔再做嗰啲俾人打嘅「代情婦」角色，直接走人。

之後 Aiko、Kota 同 Shinji 假扮律師去幫 Philip 擺平件事，最後 Kikuo 個女冇告佢。不過 Kikuo 過身咗，Philip 同大家一齊去佢喪禮。

結尾，Philip 去探 Mia，重新用真名介紹自己，兩個繼續做朋友。佢返去 Rental Family工作，公司都停咗嗰啲「道歉服務」。最後佢去返以前同 Kikuo 拜過嘅神社，今次佢喺鏡入面望住自己，笑咗出嚟。

## 睇埋
*屋企人租賃服務

## 據
韓悳洙彈劾案

2024年12月27號，韓國政治危機期間，韓國國會對於兼任代理總統嘅國務總理韓悳洙提出**彈劾案**（）。今次彈劾係由反對黨共同民主黨院內代表朴贊大提出，理由係未能頒布任命特別檢察官調查尹錫悅、金建希嘅法案（「內亂特檢法」同「金建希特檢法」）同拒絕任命憲法法院法官候選人，并于12月26號正式提出。議長禹元植認為韓悳洙只係內閣成員只需簡單多數票就可以彈劾，12月27號，國會以192票彈劾韓悳洙，崔相穆成為代理總統及代理國務總理。2025年3月24號，憲法法院駁回該彈劾案，韓悳洙即時恢復國務總理及代理總統職務。

## 背景

截至2024年，韓國淨係有朴槿惠因彈劾而被免去總統職務。盧武鉉雖然都曾經遭到彈劾，但憲法法院喺2個月後駁回彈劾，令盧武鉉得以復職。

### 彈劾程序
根據《大韓民國憲法》規定，若果總統、國務總理或其他國家官員違反法律，國會可彈劾佢哋。彈劾總統嘅通過門檻係三分之二議員嘅支持，而彈劾總理嘅通過門檻係簡單多數決。通過後，被彈劾人將會即刻停職，等待憲法法院裁決。被彈劾人喺停職期間仍然可以保留頭銜，並乘坐公務車、專機同安保人員保護，薪資亦會繼續發放。由於韓悳洙係代理總統，所以國會對佢彈劾嘅票數產生爭議，執政嘅國民力量認為需要同正任總統一樣需要得到三分之二票數先可以彈劾，國會議長禹元植表示韓悳洙只係代理，所以只需簡單多數票就可以彈劾。

《韓國憲法》亦規定憲法法院喺收到彈劾文件後嘅180天內做出裁決。若果被彈劾人喺裁決前離職，彈劾案將會駁回。正式罷免被彈劾人需要6名憲法法院法官投下贊成票，然而而家憲法法院空缺3名法官，所以剩低嘅6名法官必須一致投下贊成票，否則被彈劾人將會復職。國民力量院內代表權性東表示代理總統只可以喺總統缺位嘅情況下先可以任命法官，而現任總統尹錫悅只係處於停職狀態，因此代理總統無權任命。憲法法院公報官李鎮表示喺2017年3月，當時代理總統黃教安喺總統朴槿惠停職期間任命李宣厓做法官，所以代理總統可以任命法官。

### 尹錫悅彈劾及韓悳洙代理
2024年12月3號，韓國總統尹錫悅宣布全國緊急戒嚴，但唔久之後就被國會要求解除，並喺戒嚴6小時後正式解除。之後，韓國國會對尹錫悅提出兩次彈劾，並喺12月14號通過。韩悳洙隨即代理總統職務。

起初，共同民主黨黨代表李在明和院內代表朴贊大曾表態暫時唔會彈劾韓悳洙，以避免國家混亂。但之後韓悳洙同反對黨發生衝突，例如佢喺12月19號否決咗《糧食管理法》（양곡관리법）等6個法案，該法案要求政府喺價格異常波動時購買大米，韓悳洙表示否決係因為佢擔心政府過度干預會導致米價下跌。同時，呢個亦係韓國代理總統第二次運用否決權，上次係代理總統高建以違憲為由否決《赦免法》（사면법）同《居昌事件法》（거창사건법）修訂。

## 睇埋
* 尹錫悅彈劾案

## 參考資料
普瑞巴林

**普瑞巴林**（），原研藥商品名係**樂瑞卡**（），係一隻用嚟醫腦癇（癲癇）、神經性痛、纖維肌痛嘅藥。

## 藥理學
普瑞巴林係神經遞質γ-氨基丁酸嘅衍生物， 亦都係一種強效嘅加巴噴丁類化合物。但佢並唔會同任何 γ-氨基丁酸受體結合，而係透過抑制鈣通道嚟發揮作用。佢係某啲電壓依賴性鈣通道（VDCCs）輔助亞基 α<sub>2</sub>δ 位點嘅配體，從而抑制含 α2δ 亞基嘅電壓依賴性鈣通道。 佢會同 α<sub>2</sub>δ1 同埋 α<sub>2</sub>δ2 呢兩個亞基結合，喺呢兩個位點表現出差唔多嘅親和力。所以普瑞巴林缺乏亞基選擇性，但具有電壓依賴性鈣通道嘅 α2δ 亞基選擇性。  雖然普瑞巴林唔會同任何 γ-氨基丁酸受體結合，亦唔會轉化做 γ-氨基丁酸或其他受體激動劑，更加唔會直接調節 γ-氨基丁酸嘅轉運或者代謝，但佢會增加L-谷氨酸脫羧酶（GAD）喺腦入面嘅表達。  呢種酶係用嚟合成 γ-氨基丁酸嘅，所以可能會因為腦入面 γ-氨基丁酸水平升高而產生一啲效果。但目前未有證據顯示普瑞巴林除咗抑制含 α2δ 亞基嘅鈣通道之外仲有其他作用。  因此，普瑞巴林對鈣通道嘅抑制作用，相信就係佢能夠抗驚厥、鎮痛同埋抗焦慮嘅原因。

有一項研究發現，普瑞巴林對含 α2δ 亞基電壓依賴性鈣通道嘅親和力比加巴噴丁高 6 倍，而另一項研究就發現，兩者對人類重組 α2δ1 亞基嘅親和力差唔多（Ki 分別係 32 nM 同 40 nM）。喺任何情況下，普瑞巴林作為鎮痛藥嘅效力係加巴噴丁嘅 2 至 4 倍，喺動物身上作為抗驚厥藥嘅效力就似乎係加巴噴丁嘅 3 至 10 倍。

## 過量服用
普瑞巴林藥物過量通常表現係嚴重昏睡、共濟失調、視力模糊、、肌陣攣（呢種似腦癇發作嘅特徵可能會引發焦慮）、罕見噉出現真正嘅腦癇發作同埋欣快感。喺一項案例研究報告入面聲稱，過量服用普瑞巴林導致咗黃斑脫離。雖然會出現呢啲症狀，但過量服用普瑞巴林通常唔會致命，除非同埋其他中樞抑制劑一齊用。有幾名腎衰竭病人喺食普瑞巴林嗰陣出現肌陣攣，好明顯係因為藥物慢慢積聚所致。急性過量可能表現為昏睡、心跳過速同埋肌肉張力亢進。可以透過測量普瑞巴林嘅血漿、血清或者血液藥物濃度，嚟監測治療效果或者確認住院病人藥物中毒嘅診斷。

2024年11月，《中國禁毒報》報導，普瑞巴林被一啲青少年濫用，而長期服用或者濫用普瑞巴林可能導致成癮。呢篇報導被溫州禁毒網轉發。

## 參考文獻

## 外部連結

* Pfizer website for Lyrica 
* U.S. prescribing information 
* Lyrica Oral at WebMD.com 
* Erowid Lyrica (Pregabalin) Vault
Fatigue

**Fatique**，拉丁字母串字。

* 攰。
* 疲勞 (材料)。
* 資訊超負荷。Information fatigue。
伊斯蘭議會

**伊斯蘭議會**（）係伊朗嘅國家立法機關，共有290席，現任議長係穆罕默德·巴吉爾·卡利巴夫。回顧議會嘅歷史，佢被形容為由「顯赫人物嘅議院」演變至巴列維王朝嘅「沙阿官吏嘅會議」，再到伊斯蘭共和國時期「中產階級」主導嘅機構。

## 攷

類:立法機構
類:伊朗政治
疲勞 (材料)

**疲勞**，材料科學用語，話啲材料反覆負載，生出裂縫，擴散開去。一旦有疲勞，就會陰啲陰啲咁裂多啲，裂縫表面有層紋。裂大到臨界大細，應力強度因子大過物料斷裂韌性，會速速擴展，當場斷裂。

疲勞好多物料都有，然而至先見喺金屬部件，部件失靈生出**金屬疲勞**呢個字。十九世紀，見火車軸突然失靈，當時認為金屬上面結晶，會變脆斷裂，但呢個諗法之後推翻咗。 材料大多數，都有疲勞相關失靈，複合材料、塑膠同、陶瓷就有。

預測組件疲勞壽命，要做疲勞測試，用試樣測量，量下裂痕增長速率。反覆載荷，而載荷幅度不變，睇下裂痕增長。咁要做成千上萬次。不過有特殊情況，有時裂痕增長速率，同恆定幅度測試，兩者結果顯著唔同。近閾值，細荷載，增長速率會減慢。又好似，超載後，增長速率會變。另外，裂痕短，過低負荷，裂痕增長速率又會增加咁。

載荷超過某閾值，微觀裂痕會喺應力集中處開始形成，好似窿、持續滑移帶、複合材料接面、金屬晶界。疲勞損傷應力值，通常遠低過材料屈服強度。

## 攷
洗綠

**洗綠**，**綠色包裝**，**漂綠**（**Greenwashing**）由 **Whitewashing**（漂白）咁樣造出嚟嘅。呢個講緊一種宣傳或者市場手法，用咗啲好似環保公關、綠色市場推廣嗰啲手段，嚟令人以為某間公司嘅產品、目標或者政策好環保。不過其實嗰啲講法好多時都係誤導性嘅。

啲公司之所以咁樣做，通常係想掩飾自己或者供應商喺環保方面嘅問題，又或者想畀公眾覺得佢哋好負責任、好有環保意識。

因為而家國際上都冇一個統一嘅標準去定義咩係『Greenwashing』，所以消費者或者監管機構要判斷一間公司係咪真係漂綠，其實都幾主觀、幾難判。

## 出現
**洗綠**出現嘅情況，就係當一間機構喺所謂「環保」廣告上花嘅資源，遠遠多過佢喺真正環保實踐上嘅投入。

## 特色

## 類

## 例

## 史

## 引文
簡文浩

**簡文浩**（，），係香港男藝員，自由工作者，演員，舞蹈員，亦係HOY TV節目《就是青春》嘅十四強參賽者。

## 簡歷
簡文浩喺香港成長。佢曾經擔任《拉闊音樂會林家謙》同《衛蘭X 馮允謙音樂會》舞蹈員。2022年開始同林曉蕙同張鈊貽參加過HOY TV節目《就是青春》，但喺十四強止步。

## 演出
### 電視節目（[[HOY TV]]）
*2022年：《就是青春》參賽者，最後十四強

## 參考

## 出面網頁
*
奈良縣第2區

**奈良縣第2區**（日語：奈良県第2区／ならけんだい2く）係日本眾議院其中一個小選區，喺1994年設立。選區範圍包括奈良市部分地區、大和郡山市、天理市、香芝市，以及山邊郡、生駒郡、磯城郡同北葛城郡。自2012年起由自由民主黨嘅高市早苗擔任當區議員。
足球女將 2

《**足球女將2**》（），係香港MakerVille製作嘅真人騷節目，《足球女將》第2季，2026年3月2號到3月24號逢禮拜一到五21:30 - 22:30喺ViuTV播出。節目保留返上一季成立嘅女子足球隊「螢花」嘅一部份球員再加入一啲新血，繼續一齊訓練同踢比賽。

## 參加者

## 參與人員
*領隊︰馬啟仁
*技術總監：郭嘉諾
*主教練（第7集登場）︰盧均宜
*守門員教練同助教：梁蔚雅
*助教：鍾貝琪、蘇家豪
*客席助教：馬澤純
*比賽評述：溫浚軒
*球隊社交媒體管理：鄺子俊
*球衣及隊徽設計：趙家健（Siukins）
*球隊硬照攝影師：Dicky Ma

## 比賽過程
### 黑洞組友誼賽（第4集）
螢花YFFC 對 教大女足
*呢場係7vs7比賽
*比數：0：3

### 五人足球三角賽第一場（第6集）
進攻組 對 防守組
*比數：3：1

### 五人足球三角賽第二場（第6集）
進攻組 對 黑洞組
*比數：3：2

### 五人足球三角賽第三場（第7集）
防守組 對 黑洞組
*比數：0：0

### 10vs10分隊賽（第8集）
黃隊 對 白隊
*比數：2：0

### 王錦輝友誼賽（第9集）
螢花YFFC 對 王錦輝女足
*陣式︰4-3-3
*比數：1：2

### 陳融友誼賽（第10集）
螢花YFFC 對 陳融女足
*陣式︰4-2-3-1
*比數：4：1
*由今集起，換人名額由無限改為5人，同真實球賽睇齊

### 佛山U16友誼賽（第11集）
螢花YFFC 對 佛山U16
*陣式︰4-3-3
*比數：0：4

### 追峰少年隊友誼賽（第12集）
螢花YFFC 對 追峰少年廣州流浪
*陣式︰4-3-3
*比數：3：6

### 月曜友誼賽（第14集）
螢花YFFC 對 月曜女足
*陣式︰4-3-3
*比數：1：1（互射十二碼0︰2）

### 體藝友誼賽（第15集）
螢花YFFC 對 體藝女足
*陣式︰4-2-3-1
*比數：1：4

### 佳聯元朗友誼賽（第16集）
螢花YFFC 對 佳聯元朗女足
*陣式︰4-2-3-1
*比數：0：2

### 冠忠南區女足友誼賽（第17集）
螢花YFFC 對 冠忠南區女足
*陣式︰4-2-3-1
*比數：0：0（互射十二碼4︰5）

## 每集一覽

## 歌

## 註

## 出面網頁
*ViuTV：足球女將 2
*ViuTV YouTube頻道：足球女將 2
*MakerVille：足球女將 2
*
*
*
*《ViuTV 女子足球隊 Footbal Club Women》官方Facebook專頁
*《ViuTV 女子足球隊 Footbal Club Women》官方Instagram專頁
*《ViuTV 女子足球隊 Footbal Club Women》官方Threads專頁

## 電視節目變遷
Graceful

《**Graceful**》係香港歌手陳文媛嘅第2張唱片，喺2002年1月3日推出。

2002年3月20日出咗第二版，冇咗一堆電影配樂，但係多咗當時新派台、同李蘢怡合唱嘅《時光中飛舞》。

## 曲目
### 第一版
**Visual**

**Audio**

### 第二版
**Visual**

**Audio**
Goodnight, Lillie.

《**Goodnight, Lillie.**》係香港樂隊晚安莉莉嘅第1張唱片，喺2025年10月15日推出。

## 曲目
壞蛋聯盟系列電影

《**壞蛋聯盟**》系列（英文：The Bad Guys）係一系列嘅美國動畫片。

## 電影
*《壞蛋聯盟》
*《壞蛋聯盟2》

## 拎
* 
*
To Be Or Not To Be

《**To Be Or Not To Be**》係香港歌手張繼聰嘅第1張唱片，喺2005年6月8日推出。

## 曲目
邱小明

**邱小明**（Showmaîn），台灣音樂人。

## 早年經歷
小明16歲開始自學音樂，18歲已成為Ai Nightclub嘅駐場表演者，並參與製作專輯《Ai-Junior ＆ Friends》，獲金音獎提名。其後亦登上2019年Ultra Taiwan舞台。

邱小明16歲時因為熱愛滑板而開始創作歌曲。當時就讀汽車修護科，因經常喺校內剪輯影片，老師建議佢旁聽多媒體影音相關課程，從而培養剪接技巧。由於佢常將自己嘅滑板影片帶到多媒體科系剪輯，老師見佢對創作有熱誠，遂介紹佢使用編曲軟體，方便自行製作音樂，亦可避免版權問題。基於希望擁有屬於自己作品嘅想法，佢開始鑽研編曲，其後發行首張個人專輯《My Universe》，喺Spotify創下300萬點聽次數。

## 專輯列表

* 《My Universe》

## 外部連結

* YouTube頻道

## 參考來源
張繼聰 2nd Album

《**張繼聰 2nd Album**》係香港歌手張繼聰嘅第2張唱片，喺2006年5月19日推出。

## 曲目
**Visual**

**Audio**
恆星核聚變

**恆星核聚變**係解釋重元素係由恆星內部嘅原子經由核聚變創造出來嘅化學元素理論。

## 註
每日經濟TV

**每日經濟TV**可以指：

* 每日放送 (韓國)：簡稱MBN，舊稱「每日經濟TV」。
* ：簡稱METV，舊稱「M Money」。
MBN

**MBN**可以係：

* 甲烷氧化菌素（Methanobactin）
* 每日放送 (韓國)（Maeil Broadcasting Network）
YTN2

**YTN2**係YTN嘅子公司旗下嘅一個以播放女性節目為主嘅有線電視頻道。

## 歷史
* 2011年7月1號 ~ 2015年6月30號 改稱**YTN Weather**。
* 2015年7月1號 ~ 2016年12月31號 改稱**YTN Weather & Life**。
* 2017年1月1號 ~ 2021年2月28號 改稱**YTN Life**。
* 2021年3月1號 ~ 改稱**YTN2**。

## 出面網頁
* YTN2
SBS 8點新聞

**《SBS 8點新聞》**（，）係韓國SBS嘅旗艦新聞節目，於韓國標準時間平日19:50、週末20:00播出。這節新聞於1991年12月9號即SBS嘅啓播日開播，也打破咗韓國嘅電視台於每晚9點播放主新聞嘅傳統，因而以「提早1小時嘅新聞（）」為口號。

2011年12月9號，本節新聞與SBS一樣，迎來其開播20週年紀念日，使得本節目成為開播時間最長嘅一檔由民營電視台開辦嘅晚間新聞節目。

2020年9月21號，**《SBS 8點新聞》**更新片頭及新聞鏡面，平日版延長至70分鐘，另配有手語翻譯員。

## 節目調動
*2017年3月10號：因韓國憲法法院成立朴槿惠彈劾案，節目提前至19:00播出，電視聯播網嘅所有分台首度全程播出《SBS 8點新聞》，當日分台嘅自製新聞暫停播出。
*2018年4月27號：因朝鮮最高領導人金正恩與大韓民國總統文在寅在板門店舉行2018年朝韓首腦會晤，提前至18:51播出（原預定19:00播出）。

## 本地新聞部分
每日20:20-20:30後（因各成員頻道而異），SBS聯播網各成員頻道會轉為播送當地新聞同氣象。通常情況下，本地新聞時長為20分鐘（工作日）或10分鐘（週末）。

平日20:45起各成員頻道聯播《SBS體育新聞》及於20:50播出氣象。（大田廣播、光州廣播和全州廣播聯播《SBS氣象》）

## 主播
* 工作日：司空成根、朱時恩
* 週末：李賢英

## 20點整點報時贊助商
* 瑰都啦咪鍋爐（1991年12月9號~1993年4月30號）
* 韓國電信（1992年5月1號~1993年6月30號）
* 大宇電子（1993年7月~1998年1月16號）
* （1997年9月6號~2011年4月（1998年1月17號起出現喺平日嘅整點報時））
* 現代汽車（2011年4月~2023年6月）
* 起亞汽車（2023年7月~而家）

## 備註
關靖豐

**關靖豐**（英文名：**Kwan Ching Fung Miles** ），男，二零零零年代初出世，二零二五年十一月宏福苑大火後，佢去災場附近單人 派傳單，提出所謂四大訴求（妥善安置災民、就工程疑涉利益輸送展開獨立調查、重新審視工程監管制度及問責成立獨立調查委員會），又上網出帖寫差唔多嘅嘢 ，仲發起咗個「政府失職害百姓　制度崩壞釀人禍　拒絕官式祭旗　給市民一個交代」聯署 ，跟住俾差人捉咗，引用煽動叛亂類罪名，二零二六年二月保釋期間，佢就讀嘅香港中文大學踢出校，理據備受非議 。佢嘅遭遇成為咗國際新聞，引嚟兩種主流評論，親中共嘅認為佢係以災亂港，理應嚴懲 ，反中共嘅則形容噉係政治迫害 ，貪官污吏以此自保 。

關靖豐喺2026 年 2 月 13 號凌晨喺社交平台 Instagram 發文，表示被中大停學兩次、斷斷續續讀咗六年書後，啱啱被開除學籍，不過當時已經攞夠學分，符合畢業基本條件 。

喺 2022 年 6 月 4 號，關靖豐喺西洋菜南街交通燈、路牌等張貼寫有「真嘢唔怕講」貼紙，被控一項刑事損壞罪，喺 2023 年 3 月 21 號喺西九龍裁判法院認罪，被判處 8,000 蚊罰款 。

中大中大喺 2026 年 2 月 13 號發表聲明，若學生因紀律處分累積三次記過，可能被終止學籍。中大紀委會留意到本應保密嘅出席聆訊通知喺網絡流傳，評估「相對可能性衡量（balance of probabilities）」後認為關靖豐極可能違反保密規定泄露該通知，令公眾關注中大，可能損毁校譽，決定記過一次（demerit）；另因關喺電郵及聆訊侮辱及唔尊重紀委會，再記過一次。佢嘅電郵內容包括話校方嘅聆訊係馬戲團（circus），又話紀委會係「恥辱」（disgrace）、「袋鼠委員會」（kangaroo panel）。關靖豐引述校方稱，由於佢曾違反校方「門禁措施」、曾喺法庭被定罪，已被記過兩次，校方因佢累積四次記過，而決定終止其學業 。校方仲話佢犯咗幾宗不當行為同罪行之後，雖然已經俾咗機會佢改過，但係佢一啲悔意都冇 。 

關靖豐話，其實校方有寫明咩情況先算「不當行為」，例如損害校譽、被法庭定罪、違反學術誠信等等，仲可以因此畀記過、停學甚至開除學籍。但係喺之前嗰兩封電郵入面，校方一直都冇講清楚佢究竟做咗啲咩違反校規，亦都冇話佢被捕本身就等於不當行為 。

關靖豐好唔滿意，覺得校方連個具體罪名都講唔出，就將一個未被定罪嘅人拉去做紀律聆訊，做法好唔合理 。

成件事而家搞到幾大爭議。最少兩個網上聯署叫中大收回成命，畀佢畢業，匿名發起者用谷歌表格整嘅只受中大現、前人士嘅搞手話頭八日收到簽署有1315個；維基筆者3月23號落筆時，知名發起者用change.org整嘅乜人都受嘅簽署總數為4894，叫校方恢復關靖豐嘅學籍；之後又有一班中大資深校友出公開信，寫俾校董會主席同校長 。佢哋話，律政司都未正式檢控，校方就已經出手處分學生，咁樣根本唔符合「無罪推論」原則，仲批評咁做等於一刀斬斷人哋幾年寒窗苦讀嘅心血 。

封信入面仲拎返以前校內事件做對比，質疑校方處分標準唔一致；又提起以前幾任校長點樣捍衛學術自由同學生權益，話今次做法令人失望。佢哋呼籲校方撤銷記過決定，俾關靖豐可以如期畢業 。

另外，校友都講到明，如果件事處理得唔好，可能會影響全球二十幾萬校友對母校嘅捐助同支持。不過到而家為止，校方仲未就公開信作出回應 。

隨後有批成咗名嘅中大前師生發起聯署，叫學校恢復關靖豐學藉 。 關靖豐本人亦對學校上訴 。

## 攷

## 拎
*領英
*串

類:香港人
大韓民國選舉

**大韓民國選舉**包括總統大選、國會普選、地方自治團體首長（地方行政區首長）以及地方議會嘅選舉，由獨立部門中央選舉管理委員會統一負責。

韓國總統由韓國國民通過直接選舉嘅方式選出，任期為5年，唔可以連任。

韓國國會共有300個議席組成，每屆任期四年，其中嘅253個席位通過簡單多數制選舉產生，其餘嘅47席通過比例代表制產生。。

## 睇埋
* 大韓民國公職選舉法

## 攷
華貴站

**華貴站**（）係香港一鐵路車站，喺香港島華貴邨，歸港鐵南港島綫西段，2027年動工，2034年啟用。
謝士積遜

****（原名 **Jesse Louis Jackson**
之前姓 **Burns**，）係美國嘅民權運動人士、政治家同埋受按立嘅浸信會牧師。佢曾經係博士同嘅門生，喺民權運動期間開始活躍，之後成為廿世紀末到二十一世紀初最有影響力嘅民權領袖之一。由一九九一年到一九九七年，佢擔任華盛頓特區嘅影子代表同影子參議員。佢亦係美國眾議員 Jonathon Jackson 嘅父親，仲有前眾議員 Jesse Jackson Jr. 嘅老豆。

喺美國南卡羅來納州格林維爾出世，六十年代就開始參與民權運動，之後創立幾個組織，後來合併成為「彩虹/PUSH 聯盟」。去到八十年代，佢開始關注國際事務，對列根政府提出好強烈嘅批評，仲喺一九八四年參加咗民主黨總統初選。雖然一開始俾人睇成陪跑候選人，但最終佢攞個季軍，排喺前副總統 Walter Mondale 同參議員 Gary Hart 之後。

一九八八年，再度參加民主黨初選，最後排第二位，輸畀麻省州長。之後佢冇再參選總統。不過，喺一九九零年，佢當選華盛頓特區嘅影子參議員，喺布殊總統同克林頓總統年代都服務過一屆。佢起初對總統幾有意見，但後來都轉為支持。由一九九二年到二千年，佢喺 CNN 主持節目《雙方觀點 Jesse Jackson》。長期批評警察暴力、共和黨同保守派政策，廣泛認為佢係佢嗰個年代最有影響力嘅非裔美國民權領袖之一 。
## 攷
黃保欣

**黃保欣**（英文：Wong Po-yan，1923年5月5日—2019年7月21日），福建省惠安縣張坂鎮下浦村人，香港政商界人物。

## 政治立場
佢係香港親中派成員。有份贊助慶祝中國65週年嘅官方國慶晚會。

喺2015年中，佢曾經參與聯署支持當時喺831框架之下，高提名門檻，並未給予選民真正選擇嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

## 部分公職

* 香港泉州同鄉會名譽會長
* 福建省港區政協委員聯誼會第二屆榮譽顧問
* 泉州培元中學香港校友會永遠榮譽會長

## 部分榮譽

* 1998年獲頒發大紫荊勳章

## 參考來源
防火牆 (電腦)

**防火牆**（）係一種用嚟保護電腦系統同網絡安全嘅技術同設備，主要功能係根據預先設定嘅規則，監控、過濾同控制網絡之間（例如互聯網同內部網絡）嘅資料流量，以減少未經授權存取、惡意攻擊同資料外洩嘅風險。防火牆可以係硬件、軟件，或者兩者結合。

## 歷史
防火牆概念源自網絡安全發展早期，用嚟將可信任嘅內部網絡同不可信任嘅外部網絡分隔。隨住互聯網普及、網絡攻擊手法演變，防火牆由最初只係簡單封鎖某啲通訊埠（port），發展到可以檢查應用層內容、配合入侵防禦、威脅情報等功能嘅綜合式保安閘口。

## 主要功能
防火牆一般包括以下功能：
*封包過濾：按來源/目的IP、通訊埠、協議（TCP、UDP等）去放行或封鎖封包。
*連線狀態追蹤：記錄連線狀態，判斷封包係唔係屬於已建立嘅合法連線。
*存取控制：用規則限制某啲裝置、用戶或網段可以存取邊啲服務。
*記錄同告警：記錄被阻擋或可疑連線，並可設定告警。
*網絡地址轉換（NAT）：將內部私有IP轉換做公網IP（視乎設備/設定），亦可減少內部結構暴露。
*應用層過濾（部分產品）：針對HTTP、DNS、SMTP等應用協議做更深入檢查。

## 類型
### 硬件防火牆
硬件防火牆係一種實體設備，通常安裝喺網絡入口位置，連接內部網絡同外部互聯網。呢類防火牆主要用喺企業網絡中，提供高效能嘅流量處理同多層次安全功能。

特點：
*獨立運作，唔會影響內部計算機性能。
*支援高流量處理，適合大型網絡。
*通常內置多種安全功能，例如VPN（虛擬私人網絡）、入侵檢測系統（IDS）同防毒功能。
*設置較為複雜，需要專業技術人員管理。

### 軟件防火牆
軟件防火牆係一種安裝喺操作系統或者應用層面嘅防火牆，主要用嚟保護單一設備，適合個人用戶或者小型網絡。

特點：
*安裝靈活，通常內置於操作系統（例如Windows 防火牆、macOS防火牆）。
*用戶可以根據需要自定義規則，例如允許或者禁止某啲應用程序訪問網絡。
*可能會影響設備性能，因為需要占用部分系統資源。
*易於更新，可以快速應對新型威脅。

### 網絡防火牆
網絡防火牆屬於一種基於網絡基礎設施嘅防火牆，通常部署喺路由器、交換機或者專用網關設備上，保護整個網絡層嘅流量。

特點：
*可以管理內部網絡同外部網絡之間嘅全部數據流。
*支援多用戶同多設備，適合中大型網絡環境。
*可以設定分區（例如VLAN）同流量規則，實現精細化嘅網絡控制。
*部署成本較高，但安全性亦相應提高。

### 包過濾防火牆（Packet Filtering Firewall）
呢種防火牆係最基本嘅類型，通過檢查數據包嘅頭部資訊（例如IP地址、端口號、協議類型）嚟決定數據包係咪可以通過。

特點：
*運行喺網絡層（OSI模型第3層）。
*高效能，但無法檢查數據包內容，對應用層攻擊無效。
*配置簡單，適合小型網絡或者基礎防護。

### 狀態檢測防火牆（Stateful Inspection Firewall）
狀態檢測防火牆可以追踪每個連接嘅狀態，並根據連接上下文作出智能決定。

特點：
*比包過濾防火牆更精確，可以追踪TCP/UDP連接嘅狀態。
*提供更高層次嘅安全性，但資源消耗較高。
*適合需要中高級安全保障嘅網絡。

### 應用層防火牆（Application Layer Firewall）
應用層防火牆可以分析數據包嘅內容，對應用層協議（例如HTTP、FTP）進行檢查，從而阻止惡意內容。

特點：
*運行喺OSI模型第7層。
*可以檢測同阻止針對應用層嘅攻擊，例如SQL注入、跨站腳本攻擊。
*處理速度較慢，因為需要深度檢查數據包內容。
*常見喺Web應用防火牆（WAF）中。

### 下一代防火牆（NGFW，Next-Generation Firewall）
下一代防火牆係結合傳統防火牆同多種安全技術（例如入侵防禦系統、應用識別、數據防洩漏）嘅綜合型防護設備。

特點：
*支援深度包檢測（DPI），可以識別應用程序同用戶。
*提供多層次保護，例如防止惡意軟件、釣魚攻擊同零日漏洞。
*適合中大型企業，通常用作主要安全設備。
*成本較高，但安全效能強。

### 雲防火牆（Cloud Firewall）
雲防火牆係一種基於雲端嘅防護服務，無需實體設備，適合雲計算環境。

特點：
*可擴展性高，適合動態變化嘅業務需求。
*支援即時更新，快速應對新型威脅。
*配置簡單，用戶只需通過管理介面設置規則。
*依賴互聯網連接，可能會受到網絡延遲影響。

## 局限
防火牆唔係萬能，主要局限包括：
*唔等於防毒：防火牆主要管流量，未必能完全阻止惡意程式進入或執行。
*加密流量難檢查：越來越多流量用TLS加密，若唔做解密檢查，內容層威脅較難偵測。
*內部威脅：若攻擊者已入侵內部主機，防火牆未必能阻止橫向移動（需配合分段、零信任等）。
*設定錯誤風險：規則過鬆會造成漏洞，過緊又可能影響正常業務；維護成本同專業要求較高。

## 出面網頁
*防火牆是什麼？
防火牆

**防火牆**可以指：
*防火牆 (電腦)，電腦術語，保護電腦系統同網絡安全嘅技術同設備
*防火牆 (消防)，建築物入面用嚟阻隔火勢同煙氣蔓延嘅防火分隔構件
*Windows 防火牆，微軟 Windows 作業系統入面嘅一個組件
*防火長城，又叫「中國國家防火牆」，中國政府監控同過濾互聯網內容嘅軟硬件系統。
安城湯麪

**安城湯麪**，大韓民國即食麪兼品牌，農心出品，當地歸入拉麪一類。一九八三年九月十三號推出。二〇一五年計，當地賣第三。原味屬於辣麪嗰邊。農心另一出品辛拉麪，都喺當地主要品牌。

京畿道安城，自古就糧倉來㗎，喺度設湯料廠，燉牛骨湯，用佢個名命名。另一邊廠設喺同釜山廣域市。

做麪小麥粉唔係國產，而係由美國、澳洲入口。亦有用薯仔澱粉、改良澱粉。

湯底經牛骨、牛肉熬製，加味噌、辣椒，因而味香濃兼微辣。又有海鮮湯底版本。

## 史
一九八三年九月十三號推出。加入乾蘿蔔葉等成分，以烏骨雞湯做設計理念。推出後三個月，銷售額就賣到卌一億韓圓，一九八四年銷售額過埋二百億韓圓。

一九九〇年十月，農心喺安城興建大工廠，造拉麪湯料，為慶祝工廠落成，推出試食裝。一九九一年改良麪質。一九九二年改良湯料。一九九六年出咗蝦味。一九九六年重新出強化鈣版本，但到一九九八年，包裝上無咗強化鈣樣。二〇〇五年六月二十二號，推出咗以爆榖杯型，銷售不振停產。其後喺二〇一〇年九月十一號，推出咗六十六克杯麪。二〇一六年，加入米粉製麵條，實情相隔卅三年再次推出。二〇一八年九月十號，慶發售卅五周年，出海鮮味。二〇二三年十月，慶祝四十周年，出咗順夏君版，亦即淡版，無咁辣。

南韓有老人叫朴炳九，死後人盡皆知，稱做安城湯麪爺爺。二零二零年五月二十三號病死，享年九十二歲，無設靈堂，殯儀喺國軍高陽醫院。佢平時唔開口講感受，因為無人理中風而死。叫安城湯麪爺爺，皆因佢有胃病，一日三餐都靠安城湯麪維生，食足卌九年。

## 產品

### 安城湯麪
一九八三年九月原版。
File:Nongshim_Ansungtangmyun_20201120_001.jpg|link=https://ko.wikipedia.org/wiki/%ED%8C%8C%EC%9D%BC:Nongshim_Ansungtangmyun_20201120_001.jpg|麪、湯粉
File:Nongshim_Ansungtangmyun_20201120_002.jpg|link=https://ko.wikipedia.org/wiki/%ED%8C%8C%EC%9D%BC:Nongshim_Ansungtangmyun_20201120_002.jpg|成品


### 安城湯麪味配
一九九〇年十月，紀念安城大型拉麵湯廠落成推出，後來停產。

### V安城湯麪
一九九二年出，之後停產。

### 安城湯麪泡菜
一九九〇年出品，後來停產。

### 蝦安城湯麪
一九九六年出品，之後停產。

### 安城湯麵杯麪
二〇〇五年六月廿二號出品，之後停產。

### 海鮮安城湯麪
二〇一八年九月出品，海鮮味。
File:Nongshim_Ansungtangmyun_(Seafood)_20210905_001.jpg|link=파일:Nongshim_Ansungtangmyun_(Seafood)_20210905_001.jpg|alt=안성탕면 해물맛 재료|麪、湯粉
File:Nongshim_Ansungtangmyun_(Seafood)_20210905_002.jpg|link=파일:Nongshim_Ansungtangmyun_(Seafood)_20210905_002.jpg|alt=안성탕면 해물맛|成品
File:Nongshim_Ansungtangmyun_(Seafood)_20210905_003.jpg|link=파일:Nongshim_Ansungtangmyun_(Seafood)_20210905_003.jpg|alt=안성탕면 해물맛|成品


### 順賀君安城湯麪
二〇二三年十月出品。

### 安城湯麪杯裝
二〇一〇年九月出品。

## 攷
防火牆 (消防)

**防火牆**（英文：Fire wall）係建築物入面用嚟阻隔火勢同煙氣蔓延嘅防火分隔構件，通常係一幅（或一組）具指定耐火時效嘅牆身，由地面、樓板一直做到樓板或屋頂結構，目的係將建築物分成唔同防火分區（fire compartments），喺火警發生時爭取疏散同救火時間，同時減少財物損失同結構倒塌風險。防火牆同一般間隔牆唔同，防火牆需要符合相關法例／標準嘅防火設計、物料同施工要求，並且需要同防煙門、防火閘、防火封堵等系統配合先能夠發揮有效作用。

## 功能同原理
防火牆主要功能包括：
*分隔防火分區：限制火焰同高溫喺一定時間內唔好傳到另一個區域。
*控制煙氣擴散：減少濃煙經走廊、豎井等空間快速蔓延。
*保護逃生路線：配合防火門、加壓樓梯間等設計，維持疏散通道相對安全。
*支援消防行動：令消防人員可以分段處理火場，降低火勢擴大速度。
防火牆嘅效能多數用耐火時效（fire resistance rating）表示，例如「1小時／2小時／4小時」等，實際要求視乎建築用途、樓層高度、面積同法規而定。

## 常見類型
;按結構同位置
*承重防火牆：本身係結構一部分，除咗阻火亦要承受荷載。
*非承重防火牆：主要用作分隔，同承重結構分開設計。
*外牆防火分隔：用於限制外牆開口之間或相鄰建築之間嘅延燒（視乎設計及法規要求）。

;按性能要求（概念性分類）
*耐火分隔牆／防火分間牆：用作分隔空間，重點係耐火時效、完整性同隔熱性。
*防火牆（嚴格定義）：某啲法規會對「Firewall」有更嚴格定義，例如要求由地基連續到屋頂、或即使一側倒塌仍維持分隔作用（各地定義會唔同）。

## 物料同施工
防火牆常見物料包括：
;鋼筋混凝土牆
*磚牆／砌塊牆（例如加氣混凝土砌塊等，視產品認證）
*防火石膏板系統（多層板、配合金屬龍骨、岩棉等組合成認證系統）
*防火塗層／包覆（多用於保護鋼構件或穿牆部位，唔一定等同「防火牆」本體）

;施工上常見重點包括：
*連續性：牆身要連續到樓板／屋頂結構，避免頂部留縫變成漏煙漏火位。
*穿牆孔洞封堵：喉管、電纜槽、風管穿過防火牆要做防火封堵（firestopping），否則會破壞耐火分隔。
*開口保護：需要開門／開口時通常要裝防煙門、防火閘或其他具認證嘅防火構件。
*接駁位處理：牆與樓板、梁柱交界要按系統做法處理，否則容易因熱脹冷縮、沉降或施工誤差出現裂縫。

## 檢測同保養
防火牆屬於被動式防火，日常唔會「運行」，但容易喺改建或日常工程中被破壞。常見保養包括：
*定期巡查有無未經處理嘅鑽竉、開竉或新增穿線
*檢查防火封堵、門框收口、接縫物料有無老化、鬆脫或缺失
*改動工程後核對有無維持原本嘅耐火系統做法同認證要求

## 限制
防火牆主要係「延緩」火勢同煙氣蔓延，並唔保證火警唔會擴大，成效通常係依賴：
*設計是否適用於建築用途同風險
*施工質素同細節處理（尤其穿透、接縫、開口）
*後期維修保養同改建管理
*同其他消防系統（偵煙、灑水、排煙、疏散設計等）嘅配合

## 出面網頁
*2011年建築物消防安全守則(2024年版本)
罰款經濟

所謂**罰款經濟**，通常指目的為得到嗰啲款項而作出嘅懲罰，而非為咗達到所用法例正常功效嘅經濟政策，經常涉及貪贓枉法活動。呢種操作古今中外都有，或多或少，不過2020年代該概念特別普及，主要形容中共統治地區。
## 前因
2019年起幾年，大陸中央政府指揮全國經濟改革成以武漢肺炎相關國營負和產業為主項之一，民營正和產業大量消亡，地方政府税收因此大減，連幹部都有大把冇糧出，於是靠扭曲法律嚟罰錢嘅補救性措施氾濫成災，2022年時情況尤其嚴重，青島係其中嘅表表者。

中共宣布《中英聯合聲明》作廢後，香港經濟轉營，定位由國際外循環主角改成中國內循環配角，官民財政皆每況愈下，2022年李家超上任特首後政府大量簡單修改法律（前面幾屆政府都有，不過遠唔及佢劇烈。），將針對平民百姓嘅亂泊車、亂過馬路、錯位食煙、亂丟垃圾、坐小巴唔纜安全帶（適用於小巴原有法例唔受2026年巴士安全帶法例鬧劇影響……）等定額罰款大幅調高，亦大派執法人員使出明招暗招到處拉人，依賴政府人脈關係揾食嘅羣體紛紛讚好，自食其力者則怨聲帶道。

## 後果
罰款經濟將民間財富迅速轉移往官方中途有大量內耗，例如維權同維穩衝突等人力物力，而由於民營嘅白色產業同灰色產業經營成本加大，冇倒閉嘅紛紛加深顏色轉營，例如向賄賂、黃賭毒同呃神騙鬼等方向轉營，乾脆減少或避免依法報税同納税。
## 攷據
Windows 防火牆

**Windows 防火牆**（英文：Windows Firewall；新版本介面多稱 Microsoft Defender 防火牆）係微軟喺 Microsoft Windows 作業系統內置嘅主機型防火牆（host-based firewall），用嚟按規則控制電腦嘅入站同出站網絡流量，減少未經授權嘅連線同網絡攻擊風險。佢通常同 Windows 嘅網絡堆疊同安全機制整合，並可透過圖形介面、群組原則（Group Policy）同命令列工具去管理。

## 簡介
Windows 防火牆屬於被動式存取控制技術，主要以「容許／封鎖」規則去決定特定程式、服務、連接埠（port）、協議同IP位址嘅通訊可唔可以經過。一般情況下，系統會提供預設規則（例如檔案共享、遠端桌面等），用戶或系統管理員亦可以按需要新增自訂規則。
喺企業或機構環境，Windows 防火牆常見用途係：
*為工作站同伺服器提供端點層面嘅網絡分隔；
*配合網絡邊界防火牆同入侵防禦等系統，形成多層防護；
*透過集中式策略（例如網域環境嘅群組原則）統一設定。

## 歷史
*Windows XP 初期（2001年）：內建咗一個功能有限嘅防火牆，但為咗相容舊系統，預設係停用同隱藏。大部分用戶未必知道佢存在。
*2003年：由於「衝擊波蠕蟲」同「震盪波蠕蟲」爆發，微軟加強咗防火牆功能，並正式命名為「Windows 防火牆」。
*Windows XP SP2：防火牆預設會喺所有網絡連線（例如區域網絡、Wi-Fi、IEEE 1394）啟用。
*Windows Vista 至 Windows 8：防火牆功能進一步加強，支援更複雜嘅規則同群組策略。
*Windows 10 之後：改名為「Windows Defender 防火牆」，並整合入「Windows 安全性」應用程式，提供更直觀嘅管理介面。

## 功能
Windows 防火牆常見功能包括：
*入站／出站過濾：可分別控制外來連入同本機發出嘅連線。
*以程式／服務為單位嘅規則：可針對某個可執行檔或系統服務設定容許或封鎖。
*以連接埠、協議、IP、網段為條件：支援按 TCP/UDP、特定 port、來源/目的位址等條件建立規則。
*設定檔（Profiles）：通常按網絡環境分開套用策略，例如「網域（Domain）／私人（Private）／公用（Public）」等類別。
*記錄（Logging）：可記錄被丟棄嘅封包或成功連線等資訊（實際可用項目視版本與設定而定）。
*集中管理：可用管理工具同政策系統統一部署同審核規則。

## 設定同管理介面
Windows 防火牆一般可以經以下方式設定（視乎 Windows 版本、版本授權同管理需求而定）：
*設定／控制台：提供基本開關、允許應用程式通過防火牆、快速規則等操作。
*進階安全性管理介面：提供較完整嘅入站／出站規則、連線安全規則、篩選條件等。
*命令列與自動化：可用系統提供嘅命令列工具或腳本介面自動化建立、匯出／匯入規則。
*群組原則（Group Policy）：喺網域環境集中下發防火牆策略同規則。

## 常見用途
*封鎖某個唔需要嘅入站服務連接埠，減少被掃描同利用風險。
*只允許某個管理工具由指定管理網段連入。
*限制某啲應用程式出站連線，降低資料外傳或惡意程式「打出去」嘅機會。
*喺「公用網絡」設定檔採用更嚴格策略，喺「私人網絡」相對寬鬆。

## 限制
Windows 防火牆主要係端點層面嘅流量控制，通常有以下局限（取決於配置）：
*唔等於防毒或反惡意程式：防火牆主要管連線，未必能單靠佢偵測或移除惡意程式。
*規則配置依賴管理：規則過鬆會降低保護；過緊可能影響正常應用。
*加密流量可視性有限：若應用層內容經加密，防火牆一般只見到連線層面資訊（除非配合其他檢測機制）。

## 出面網頁
*Windows Firewall overview
懷卡托大學

**懷卡托大學**（毛利語：Te Whare Wānanga o Waikato；英語：University of Waikato）係一所位於紐西蘭嘅國立大學，校區設於漢密爾頓同陶朗加一帶，成立於1964年。

呢間大學以擁有較高比例嘅毛利學生而聞名，並為佢哋提供相應課程，成為學校其中一個重要特色。此外，懷卡托大學亦係全球毛利同太平洋文化學術研究嘅重鎮之一，設有毛利文化及太平洋發展相關學院。
奥克蘭理工大學

**奧克蘭理工大學**（英文：Auckland University of Technology，縮寫：AUT；毛利語：Te Wānanga Aronui o Tāmaki Makau Rau）前身係創立於1895年嘅奧克蘭理工學院。
威靈頓維多利亞大學

**威靈頓維多利亞大學**（毛利語：Te Herenga Waka；英語：Victoria University of Wellington）係紐西蘭著名大學之一，位於首都威靈頓。該校喺紐西蘭嘅研究質素與研究強度排名中名列第一，並曾兩次喺國家研究卓越性指標中奪得首位。同時，佢亦係全球僅有嘅12間獲得QS Stars最高等級「5 Stars Plus」卓越評級嘅大學之一。
坎特伯雷大學

**坎特伯雷大學**（毛利語：Te Whare Wānanga o Waitaha；英語：University of Canterbury）係一所位於紐西蘭基督城嘅公立大學，成立於1873年，係紐西蘭歷史較悠久嘅大學之一，由牛津大學學者創建。該校亦係大英國協國家之中，第一所向女性頒授榮譽學位嘅大學。根據2021年QS世界大學排名，坎特伯雷大學名列全球300強之內，排名第270位。
奥塔哥大學

**奧塔哥大學**（英語：University of Otago；毛利語：Te Whare Wānanga o Otāgo），亦譯作奧塔戈大學，係一所位於紐西蘭南島但尼丁嘅公立研究型書院聯邦制大學。

該校成立於1869年，係紐西蘭歷史最悠久嘅大學。
林肯大學 (紐西蘭)

**林肯大學**（毛利語：Te Whare Wānaka o Aoraki；英語：Lincoln University）創立於1878年，係紐西蘭八所大學之一，前身為坎特伯雷農學院。
梅西大學

**梅西大學**（英語：Massey University；毛利語：Te Kunenga ki Pūrehuroa）係一所位於紐西蘭北帕默斯頓嘅公立大學，並喺威靈頓同奧克蘭設有分校區。
吃貨的人生

《**吃貨的人生**》係香港歌手湯駿業嘅第5張唱片，喺2018年12月14日推出。

## 曲目
將愛

《**將愛**》係香港歌手王菲嘅第19張專輯，同時係第10張國語專輯，以所屬銀魚音樂嘅身份加盟新力音樂推出嘅唯一一張錄音室大碟，喺2003年11月7日發行。

專輯共收錄13首歌曲，其中10首為國語歌，3首為粵語歌。當中2首粵語歌係將專輯中2首國語歌重新填詞為粵語；另有2首翻唱自瑞典音樂人蘇菲·珊曼妮嘅作品，分別推出國語版同粵語版。大部分歌曲名稱都係詞語嘅縮寫，例如主打歌「將愛」就係「將愛進行到底」嘅縮略。

專輯喺發行一週內，喺亞洲地區出貨量已突破100萬。新力音樂喺香港黃埔嘅海逸酒店舉行慶功典禮，當日新力音樂亞洲區總裁Richard Denekamp向王菲頒發銷售獎狀。
葉家敬

**葉家敬**（，），係香港男藝員同歌手。

## 簡歷
葉家敬喺香港成長，2024年出道。

## 歌
*2025年：《Wanna Tell You》、《負能量症候群》

## 參考

## 出面網頁
*
*葉家敬嘅YouTube頁
末端經濟

**末端經濟**係個晌2018年開始普及嘅術語，其流行定義唻自紀富騰同《商業周刊》，為“台灣實質薪資倒退十七年， M型社會中低端蓬勃的經濟活動，一種‘低成本、低消費’的商業趨勢。”

末端經濟代表產業為夾公仔機，卡拉OK電話亭亦係一員，一般係當已發展地區經濟低迷得好緊要，不過社會和平（唔係戰場之類），“末端經濟”產業先至會蓬勃。

“末端經濟”同“低端經濟”雖然逐字睇落好似解差唔多嘅嘢，不過實際上意思只係部分重疊。
## 攷

類:經濟學
Bugatti

**Automobiles Ettore Bugatti** 係一間法國嘅高性能汽車製造公司。公司喺 一九〇九年由意大利出世嘅工業設計師 Ettore Bugatti 喺當時屬於德國嘅阿爾薩斯地區 Molsheim 市創立。Bugatti 汽車以設計靚，同埋 喺多次賽車比賽贏出，而出名。有名嘅型號包括 Type 35 Grand Prix 賽車、Type 41 “Royale”、Type 57 “Atlantic” 同 Type 55 跑車。

Ettore Bugatti 喺 一九四七年 去世，對品牌造成沉重打擊；佢個仔 Jean Bugatti 早喺 一九三九年 死咗，令工廠冇咗繼承人。公司一共生產咗唔到八千架車，財務狀況長期困難。喺 一九五〇年代 推出最後一款型號之後，公司喺 一九六三年畀人收購，用嚟生產飛機零件。

到咗 一九八七年，意大利企業家買入咗 Bugatti 呢個品牌嘅名，並重新成立為 Bugatti Automobili S.p.A. 。 由 二〇二一年 起，Bugatti 牌子由 Bugatti Rimac 持有  。

## 相

File:Bugatti 1913.JPG|1913 Bugatti 22, 三座位 Vinet 跑車
File:Bugatti Type 46 Gangloff uncoverable semi-profiled coach 1931.jpg|Bugatti Type 50 i
File:RL 1938 Bugatti 57SC Atlantic 34 2.jpg|1938 Type 57SC Atlantic 出自 Ralph Lauren 收藏。
File:1933 Bugatti Type 59 Grand Prix 34 rear.jpg|1933 Type 59 Grand Prix 賽車出自 Ralph Lauren 收藏
File:Bugatti 43 Cockpit.jpg|Bugatti Type 43 駕駛艙


## 攷
麥覺理字典

《**麥覺理字典**》（）係澳洲最權威嘅字典，以澳洲英語為主，最初喺1981年出版，由澳洲麥覺理大學（Macquarie University）編輯，並由麥覺理出版公司發行。呢本字典被廣泛認為係記錄澳洲英語嘅標準參考資料，對澳洲嘅語言、文化同埋歷史有重要貢獻。

## 歷史
麥覺理字典第一次出版係由編輯師蘇珊·巴特（Susan Butler）領導嘅團隊負責，佢哋希望創造一本專門反映澳洲英語特色嘅字典，而唔係完全依賴英國或美國英語嘅標準。1981年，第一版字典正式面世，立即受到學術界、教育機構同一般讀者嘅歡迎。

隨住時間推進，麥覺理字典多次修訂同擴充內容，加入咗新嘅詞彙，例如反映澳洲文化、土著語言（如澳洲原住民語言）同埋俚語嘅詞彙。

## 特色
;澳洲英語為主
麥覺理字典係第一本專注於澳洲英語嘅字典，入面收錄咗大量澳洲獨有嘅詞語、表達方式同拼寫規則，例如「arvo」（下午）、「fair dinkum」（真心實意）等。

;土著語言詞彙
字典特別收錄咗澳洲原住民嘅詞彙，對推廣同保存原住民語言文化有重大意義。

;俚語與文化
麥覺理字典係了解澳洲俚語同文化嘅重要工具，記錄咗好多澳洲人日常生活中使用嘅非正式語言。

;每年新增詞彙
編輯團隊會每年更新字典內容，將最新嘅科技、文化、社會潮流相關詞彙加入，例如「selfie」（自拍）、「bushfire」（野火）等。

## 編纂同出版
《麥覺理字典》一般被視為同麥覺理大學有關連嘅字典計劃成果，並以澳洲英語為核心，跟隨語料、出版慣例同專家審訂持續修訂。除咗紙本版之外，亦有推出電子版同網上查詢服務，以方便更新同檢索

## 影響
麥覺理字典對澳洲社會有深遠影響，唔單止係學校同教育機構嘅主要參考書籍，仲係新聞媒體、出版業同政府機構使用嘅標準字典。佢亦促進咗對澳洲英語嘅研究，成為澳洲語言文化嘅象徵。

喺澳洲，《麥覺理字典》經常被當作：
*澳洲英語詞彙同拼寫嘅主要權威來源之一
*反映澳洲語言文化（例如俚語、日常用語）嘅重要參考
*研究澳洲英語變化同新詞演進嘅材料來源

## 年度詞語
部分年份亦會有以「年度詞語」（Word of the Year）形式，整理同反映當年社會文化焦點嘅用詞趨勢（實際做法視乎出版方安排）。

## 出面網頁
*
新北市議會

**新北市議會**係新北市嘅最高立法機關，議員由公民直選產生，共劃分11個一般選區、1個平地原住民族選區，以及1個山地原住民族選區。

2010年12月25日，議會由臺北縣議會改制為現時嘅新北市議會。
臺北市議會

**臺北市議會**係臺北市嘅最高立法機關，同時亦係全市主要嘅民意機構。由於該議會屬於首都嘅地方議會，經常成為全國矚目嘅問政平台。
鍾東錦

**鍾東錦**，係中國國民黨籍政治人物，原名**鍾朝平**，生於苗栗縣南庄鄉。佢現任苗栗縣縣長，曾經擔任苗栗縣議會議長、副議長、議員，以及中國國民黨苗栗縣黨部主任委員、南庄鄉農會理事長等職務。
符冬鈺

**符冬鈺**（，），係加拿大女作品者，模特兒，亦係《溫哥華華裔小姐競選2024》嘅冠軍。

## 簡歷
符冬鈺本身係喺加拿大嘅溫哥華土生土長，初步學英文。19歲喺卑詩大學讀書。2024年10月，佢自己同其他七位候選佳麗開始參加溫哥華嘅選美活動《溫哥華華裔小姐競選2024》，落選後攞到冠軍同埋Brian Jessel BMW才智出眾獎。

## 演出
### 電視節目（[[新時代電視]]）
*2024年：《溫哥華華裔小姐競選2024》参選佳麗，1號，冠軍，Brian Jessel BMW才智出眾獎

## 參考

## 出面網頁
*溫哥華華裔小姐競選2024 No. 1 符冬鈺 Shania Fu
*
一馬當先行大運

《**一馬當先行大運**》（）係香港無綫電視嘅賀年玄學資訊節目，由曾展望、葉蒨文、潘靜文、林智樂、胡敏芝主持，聯同一眾玄學家講解馬年相關玄學資訊。節目由2025年2月9號到2月27號逢禮拜一到五晚22:30－23:05喺翡翠台播。

## 每集內容

## 節目調動
*2026年2月16號：由於受播映《駿馬迎春賀新歲》影響，《晚間新聞》提早到22:35-23:10播映，所以停播一次。
*2026年2月17號：由於21:45-23:15播映《新春保良迎金馬》，所以停播一次。
*2026年2月21號：由於禮拜六20:00-20:30《愛心改造家》播曬嘅關係，所以喺同一時段播。

## 出面網頁
*一馬當先行大運 | TVB 無綫電視
萬水千山總是情 (歌)

《**萬水千山總是情**》係香港歌手汪明荃唱嘅粵語流行曲，顧嘉煇作曲、編曲，鄧偉雄填詞。首歌收錄喺同名大碟《萬水千山總是情》，同時亦係1982年無綫電視民初劇《萬水千山總是情》嘅主題曲。

## 創作簡介
據黃霑（同鄧偉雄同時期嘅無綫御用填詞人）講，《萬水千山總是情》係先有主題曲，先至再傾劇集嘅名同主題。鄧偉雄以「既有氣勢又模稜兩可」、同埋長篇電視劇嘅主題向來都係「情」呢兩個方向，起咗個歌名「萬水千山總是情」，獲監製王天林同宣傳部贊同並拍板。

有評論人指歌詞表達咗正面嘅人生態度、對人間情愛嘅頌揚等，用詞遣句亦富有古典詩詞嘅味道 。

首歌以D大調寫成，亦有作F大調。一作4/4節拍，一作2/4節拍。
有論者覺得呢首歌自前奏之後以弱起為始，樂句唔按跟小節線嚟劃分，所以同傳統嘅4/4節拍唔同。另外，首歌用咗鄉村音樂嘅節奏組；而曲式結構係A1-A2-B-A2，作曲家李遇秋認為B段同A段對比細；《中外通俗歌曲鑑賞辭典》嘅應昆就認為「旋律加入咗新嘅材料……構成了全曲嘅高潮」。結尾嘅A2段就起咗首尾呼應嘅作用。

## 反響
因為詞曲輕快易唱，加上電視劇熱播，首歌喺中國內地流傳得好廣，成為汪明荃登台必唱嘅曲目，同劇仲有標榜愛國主題嘅插曲《勇敢的中國人》。萬水千山總是情喺香港就曾經登上一周香港電台中文歌曲龍虎榜嘅冠軍，同埋攞到1983年首季勁歌金曲優秀選歌曲獎；但係就冇好似《勇敢的中國人》咁喺年度樂壇頒獎禮攞到獎。

1990年，無綫電視節目《歡樂今宵》嘅特備環節「中銀與你共創香港新里程」入面，汪明荃曾經將呢首歌用歌名《衝天幹勁新標誌》翻唱，歌詞由鄭國江填詞。

2010年，呢首歌躋身國際華語音樂聯盟評選嘅「華語金曲獎：30年30歌」。

顧嘉煇過身之後，填詞人黃偉文評論話佢喺上世紀80年代響一間當時算主流同保守嘅電視台，將鄉村音樂用嚟做民初劇集嘅主題曲，係大膽之舉。

## 參考資料
尼夫治

**尼夫治**（）係烏茲別克費爾干納嘅職業足球球會，依家踢緊烏茲別克超級足球聯賽。

## 榮譽
*烏茲別克超級足球聯賽冠軍：1992年、1993年、1994年、1995年、2001年、2025年
*烏茲別克盃冠軍：1994年、1996年

## 參考


## 連出去
*官方網站
許瀟予

**許瀟予**（，），係中國女藝員，模特兒，同埋《2018多倫多華裔小姐競選》嘅10號佳麗。

## 簡歷
許瀟予本身喺中國出世，十三歲移民至加拿大多倫多就喺多倫多大學讀書。2018年又同其他九位侯選佳麗喺新時代電視參加過選美活動《2018多倫多華裔小姐競選》。

## 演出
### 電視節目（[[新時代電視]]）
*2018年：《2018多倫多華裔小姐競選》参選佳麗，10號，誰是雪白美齒佳麗

## 參考

## 出面網頁
*2018多倫多華裔小姐競選 10號 Yolanda Xu
*
江宏傑

**江宏傑**（）係中華臺北男乒乓波運動員同藝人，臺灣新竹市出世。2016年同日本人福原愛結婚，2017年起轉型爲藝人，2017年10月同2019年4月大女同細仔出世。2021年老婆提出離婚協議，經過一輪跨國離婚官司，終於喺2024年3月15號達成和解共識。
## 出面網頁

類:中華台北乒乓波運動員
類:臺灣男藝人
類:中國文化大學舊生
類:新竹人
宏傑
田志希

**田志希**（，）係南韓女乒乓波運動員，左手揸拍，世界排名最高第10（2022年2月份）。

田志希喺中國河北廊坊出世，原名**田旻煒**（），生父親係小學乒乓波教練，2011年成為生父一位朝鮮族朋友嘅養女，通過南韓歸化考試，1月入籍南韓。2022年，田志希同前乒乓波運動員、乒乓波教練徐克結婚。2024年12月份宣佈退出國家隊，2025年2月份正式退役，同年7月份宣佈會頭一次做亞媽。2026年年頭喺香港生咗亞女。

## 睇埋
* 何智麗

## 出面網頁

* World Table Tennis 

類:南韓乒乓波運動員
類:河北人
旻煒
杜希華偈

**杜希華偈**（De Rivez Engine）係由 法國 瑞士 發明家 （François Isaac de Rivaz） 喺 一八零四年 設計 同 研發 一款 往復式 嘅 活塞引擎。呢部 偈 可以話係 世界上 第一部 內燃機，佢 有唔少 現代 內燃機 嘅特徵，包括 火花點火；同埋 用 氫氣 做 燃料。

最初 喺 一八零四年，杜希華 整咗 部 擺喺原地 嘅 機，用嚟 推郁 抽水機，之後 喺一八零七年，佢 再下一城 整咗 部細嘅 實驗車，呢部係第一部 用內燃機 推郁 嘅 有轆車。跟住幾年，佢 改良咗 個設計，喺 一八一三年 整咗 部 更加大嘅 車，有六米長，成 一噸重。

## 背景

喺 十八世紀 尾，，係個 法瑞 炮兵 軍官 同 發明家，成功設計咗 幾部 嘅 蒸汽馬車，嗌做『**charrettes**』，即 法文 嘅「車仔」。 佢喺 軍隊 接觸過 大炮，令佢 諗到 用 爆炸方法，推郁 活塞，而唔用 蒸汽 。  喺一八零四年，佢 開始實驗 喺汽缸 裏面 整 爆炸 出嚟，推郁個活塞。 最初嘅 設計 係 部 放喺原地 嘅機，推逳 水泵 。 呢部機 將 氫 同 氧 嘅撈埋，點火，汽缸 裏頭 爆，推逳 活塞。 氣體撈混 再用 電火花 點着，就好似 現代 內燃機 嘅 做法。 到咗 一八零六年，佢 進一步 將 設計 應用到 **世界第一部** 內燃機 推動嘅 車 。

喺 一八零七年， 將 佢嘅 實驗性 原型 引擎 裝上 馬車，用嚟 推郁 部車，行咗 一段 短距離。呢部 係 第一部 由內燃機 推動 嘅 車。 一八零七年一月三十號，Isaac de Rivaz 喺巴黎 攞到 專利 731 號。喺 今下 瑞士 嘅 Valais 專利局 嘅 專利文件 上，專利日期 亦係 一八零七年 。

同時，法國巴打 Nicéphore 同 Claude Niépce 喺 一八零七年 另外 研發咗 一部 叫 ***[[Pyréolophore]]*** 嘅 「內燃機」，部機 產生 嘅 動力，一下一下 令 水 噴出嚟，推郁 隻船。 至於 邊個 設計 先係 世界上 第一部 內燃機，至今 仲 詏緊。Niépce 嘅 專利日期 係 一八零七年七月二十號。

## 操作

**杜希華偈** 係 冇 時間控制器，去 混合 燃料 同 點火，兩樣 都係 手動操作。 壓縮氫氣 儲喺 個氣球 入面，用 喉管 連到 汽缸，而 空氣之中 嘅 氧氣 通過 氣口 供應。 喺啱 嘅時候，開關 啲 手動閥門 入氣。 一拉手掣 開 對面 嘅 活塞，排出 廢氣，吸入新嘅 混合氣，然後閂咗 入氣閥 同排氣閥。 伏打電堆 用嚟 點着 啲混合氣，撳掣 一下，產生 火花，混合氣 喺 汽缸裏面 點着 。

爆炸 令 **活塞** 向上升，將 重嘅活塞 𢵌高，儲埋 能量 。 活塞 會因為 自己 嘅 重量 而會 跌返落嚟，啟動 一個 **棘輪**，將 **活塞桿** 同 **滑輪** 連接住。 個滑輪 再 連接住 一個 繞住 繩嘅 **鼓輪**。繩嘅 另一邊 就連住 車 前**轆** 嘅 第二個 鼓輪。 當 活塞 回程嘅時候，因為 重力作用，啱啱 夠力 轉動 鼓輪，令 部車 行前。 當 活塞 回程 完咗，棘輪 就會 將 鼓輪 同 活塞桿 分開，準備 下一暈 𢵌高 佢 。

大約 一九八五年，Giannada 汽車博物館 重造咗 兩部「charrette」，一部 約 五十厘米 長，仲有 部 大啲 嘅，約 兩米，仲 行得。郁得嗰部 模型，用 空氣壓力 模擬 氣體／化學 爆炸。有一次，部車 喺博物館 前面，示範 行咗 成百米 。

## 後期嘅車
一八一三 年， 造咗 一架 更大嘅 實驗車，叫做「大型 機械 馬車」（grand char mécanique）。 呢架 車 長約 六米，有 兩米直徑 嘅 車轆， 差唔多 一噸重。 汽缸 一米半長，活塞上落（行程）有成 九十七厘米。 爆炸氣體  由 大概兩公升 煤氣 同埋 十到十二公升 嘅 空氣 撈埋。

喺 瑞士 嘅 韋威鎮（Vevey），呢部 機 裝咗 三百公斤 石頭 同 木頭，再加 四個 男人，喺 大約 9% 斜路上面 以 每小時三公里 嘅 速度 行咗 廿六米。 每次 活塞 郁動，架車 就會 向前行 四 到 六米 。

嗰個年代 冇乜人 認真睇 佢嘅作品，法國科學院 仲話 內燃機 永遠都同 蒸汽機 冇得比 。

## 睇埋
*氫能技術時間表
*Pyréolophore —— 同時代 另一款 內燃機 設計。

## 註

## 攷
嘉里建設

**嘉里建設**（）係香港交易所上市地產公司。主要生意有出租物業、賣一手樓、開酒店，包埋做物業管理、股票投資買賣、開財務公司。

公司嚮香港註冊，主席係郭孔華。

嘉里建設嚮1978年成立，一直由“亞洲糖王”之稱嘅老闆郭鶴年決定嚟香港搵食，佢旗下仲有國際酒店品牌香格里拉酒店集團。

## 主要發展項目

* 
* MegaBox
* 
* 縉皇居
* 
* 

## 睇埋
*
*
*

## 出面網頁

*嘉里建設
情感的價值

《情感的價值》（挪威文：*Affeksjonsverdi*）係一部 2025 年劇情片，由 Joachim Trier 執導，同 Eskil Vogt 一齊編劇。故事講兩姊妹 Nora（Renate Reinsve 演）同 Agnes（Inga Ibsdotter Lilleaas 飾），同疏遠多年嘅老豆 Gustav（Stellan Skarsgård 演）重聚。Elle Fanning 亦有份演出。

電影喺 2025 年 5 月 21 號入選康城影展主競賽單元首映，大受好評，仲攞到評審團大獎 。 之後由 Nordisk Film 喺 9 月 12 號喺挪威上映。

第 83 屆金球獎入圍最佳劇情片，Skarsgård 仲攞到最佳男配角。第 98 屆奧斯卡獲得 9 項提名，包括最佳電影、最佳導演、最佳女主角（Reinsve）、最佳男配角（Skarsgård），以及兩項最佳女配角（Fanning 同 Lilleaas）提名 

## 故仔
電影導演 Gustav Borg 同心理治療師 Sissel 離婚後，Gustav 離開挪威追事業；Sissel 留喺奧斯陸祖屋湊大兩個女——Nora 同 Agnes。長大後，Agnes 做歷史學家，有家庭有小朋友；Nora 做舞台劇演員，但嚴重怯場，仲同已婚同事 Jakob 發展婚外情。

Sissel 過身，Gustav 返嚟話要處理祖屋。兩姊妹一直對佢長期缺席同酗酒，耿耿於懷，Agnes 稍為體諒。Gustav 想修補關係，卻成日講錯嘢、缺乏同理心；反而同外孫 Erik 透過電影較易溝通。

Gustav 事業下滑，為新片搵資金四處撞板。劇本靈感來自呀媽 Karin 喺二戰納粹佔領期間參與抵抗運動，受虐後最終喺屋企自殺。Gustav 想喺祖屋實景拍攝，重現自殺一幕，並邀 Nora 演佢媽媽；Nora 直接拒絕。

其後佢喺 Deauville 美國電影節遇到美國女星 Rachel Kemp，邀請對方演出；因為有明星效應，Netflix 同意投資。不過拍攝過程充滿磨擦：Gustav 抗拒串流平台、Rachel 要英文劇本感到疏離，Nora 更覺得爸爸對外人比對自己溫柔。

同時，Jakob 離婚但唔肯同 Nora 承諾；Gustav 又批評 Nora 心有怒火，令關係更差。Agnes 因 Gustav 未經同意安排 Erik 參演而大怒，指佢一直都唔係好爸爸。最終 Rachel 自覺角色屬於 Nora 而退出；Gustav 醉酒對住屋舉中指，隨後送院。

為咗理解父親，Agnes 去國家檔案館查閱婆婆當年嘅證詞，明白創傷如何代代相傳。讀過劇本後，佢發現故事其實係 Gustav 對 Nora 嘅懺悔；而結尾一幕，竟同 Nora 曾隱瞞嘅自殺未遂極為相似。

在 Agnes 鼓勵下，Nora 終於接拍。Gustav 賣祖屋籌錢，電影喺攝影棚搭景完成。高潮戲拍完，父女對望——無言，但終於彼此理解。

## 攷
三音諾顏汗

**三音諾顏汗** 係指清代外蒙古喀爾喀四部之一嘅首領封號，漢語常譯做**賽音諾顏汗**。

## 字面意思
* **三音（賽音）：** 蒙古語 “Сайн” 嘅音譯，意指「好嘅」、「優良嘅」。
* **諾顏**：蒙古語 “Ноён” 嘅音譯，意為「王公」、「長官」、「官人」。
* **汗** ：蒙古語 “Хан” 嘅音譯，意為「可汗」、「國王」、「君主」。

「賽音諾顏汗」嘅意思就係「優良王公之首領」或「好官人之汗」。

## 背景
喺清代，外蒙古（今蒙古國一帶）嘅喀爾喀蒙古主要分為四個主要部落（盟旗），統稱為**喀爾喀四部**或**四汗部**。呢四部嘅首領都擁有「汗」嘅稱號，由清朝皇帝冊封，統轄各自嘅領地。
超時空輝耀姬！

《**超時空輝耀姬！**》（日文：超かぐや姫！）係日本原創長篇動畫電影，改編自日本物語作品《竹取物語》，為山下清悟首部執導嘅長篇動畫作品。電影喺2026年1月22號喺Netflix上映。

## 劇情

## 登場人物
•**輝耀**（かぐや，Kaguya，聲：夏吉優子）

•**酒寄彩葉**（酒寄 彩葉（さかより いろは），Sakayori Iroha，聲：永瀨安奈）

•**月見八千代**（月見 ヤチヨ（るなみ やちよ），Runami Yachiyo，聲：早見沙織）
## 音樂
•《ray 超時空輝耀姬！Version》（ray 超かぐや姫！Version）

•《Melt CPK! Remix》（メルト CPK! Remix）

•《Ex-Otogibanashi》

## 反響
電影上映後第二日，榮登日本「Netflix今日十大電影」榜首，台灣同香港皆為第二名，泰國第三，韓國第四，其餘國家都進咗前十名。

## 註

## 攷

## 連出去
官方網站：
X帳號：
會展 (搞清楚)

**[[會展]]**通常係會議、展覽、獎勵旅遊同埋大型活動等集體性活動嘅簡稱，可以係：
*會議展覽：會議、展覽、獎勵旅遊同埋大型活動等集體性活動嘅簡稱。
*香港會議展覽中心（）
*會議展覽中心（）
*會展站（）
WAC

**WAC**可以指：

* 沃克藝術中心（Walker Art Center），美國明尼蘇達州嘅藝術博物館
* 灣仔：Wan Chai
** 灣仔站（Wan Chai station），香港地鐵車站，車站代碼WAC
* 女子陸軍團（Women's Army Corps），1943年建立嘅美國女兵團
ADM

**ADM**可以指：

* 美國阿徹丹尼爾斯米德蘭公司（Archer Daniels Midland），食品加工企業集團
* 金鐘站（Admiralty Station，編碼為ADM），香港地鐵站
數據清洗

**數據清洗**（參見 ）係數據科學同統計學相關工作中嘅重要工序，講緊要修正原始數據內嘅各種錯誤，好似係入錯數值、同一個個案重複入咗幾次、格式唔統一... 等等。噉做係為咗確保後續分析準確。

## 撈數據集
要做數據清洗，第一步係要將數據集  入去統計軟件度。喺 SPSS 等比較易用嘅軟件中，會有選單甚至係圖像用家介面。

喺 R 程式語言當中，可以用以下噉嘅碼，嚟將數據撈入去**數據框**裡便：


```rout
# 將一個名為 "my_data.csv" 嘅 CSV 快勞，撈入去名為 'df'' 嘅數據框。
df <- read.csv("my_data.csv")
```


商業同政府工作上用嘅數據集，好多時都梗會或多或少有啲混亂，有陣時會出現一種情況，係分析者要做紀錄連結。呢個過程可以用到 R 語言嘅 `inner_join()` 或者類似嘅功能，結合數據集呢個步驟，通常係做咗少少基本嘅整理後先做嘅。

## 常見處理

同社科及公共健康研究做數據清洗嗰時，時會用到以下呢啲工序：
*檢查類型：例如紀錄身高嘅數據，理應會係數值。
*檢查有冇啲怪異數值：例如畀大人做嘅問卷調查入便，年齡嗰欄若果出現 3 或者 150 等嘅值，就有可疑。可以睇下 R 語言嘅 `case_when()` 句法。
*字串劃一：用字串嚟表達嘅數據，往往有必要做劃一化，例如依家有份問卷調查，問咗受訪者嘅性別，男性受訪者答嗰陣可能有啲填**男**，有啲填英文 **male** 而有啲就填 **M**，分析者有必要要將呢啲唔同嘅款劃一化。
*檢查空格：喺電腦眼中，`male` 同埋後面多咗個空格嘅 `male `，係兩個唔同嘅值，所以分析者有必要 check 下數據框有冇噉嘅數據，可能會干擾分析用演算法嘅運作。
*清除重複：數據集入面成日出現重複嘅個案。呢啲個案要攞走。R 語言裡便有 `duplicated()` 可以搵出數據框入便存有嘅重複個案，而 `%>% distinct()` 則可以用嚟過濾，篩走晒啲重複個案。
*搵「孤兒」：做紀錄連結結合多個數據集嗰陣，時會遇到呢種問題，就係某個個案喺其中一個數據集之中出現，但喺其他數據集當中搵唔到佢；分析者有必要搵出呢啲「孤兒」個案。
喺實際應用上，分析者通常唔會直接剷走啲異常嘅個案，而係會喺數據框入便加新嘅直行，每個個案有個值表示佢係咪有異常。噉嘅話，做進一步分析嗰陣就可以輕易教電腦淨係攞冇異常嗰啲個案嚟用，同時若果持份者想睇返啲異常嘅個案，都可以輕易做到。

## 睇埋
*相關工具：R 語言、SQL
*數據科學
*數據探勘
*數據分析
*數據庫

## 註解

## 引咗

可以進一步參考嘅文獻：

* 
* 
* 
* 


## 拎
*Mutate，講到用 R 語言處理數據嗰陣，可以用 `mutate()` 嚟轉化啲數值。
2026–27年日本甲組職業足球聯賽

**2026–27年日本甲組職業足球聯賽**（）係第34屆日本甲組職業足球聯賽賽事。今屆日甲聯賽喺2026年8月開鑼。

## 參賽隊伍
*水戶蜀葵鹿島鹿角浦和紅鑽千葉JEF聯柏太陽神FC東京東京綠茵 町田澤維亞川崎前鋒橫濱水手清水心跳名古屋鯨魚京都不死鳥大阪飛腳大阪櫻花神戶勝利船岡山綠雉廣島三箭福岡黃蜂長崎成功丸

## 積分榜

## 連出去
*官方網站
HOK

**HOK**可以指：

* HOK (公司)，總部位於美國密蘇里州聖路易斯嘅建築、工程同埋設計公司。
* 香港站（Hong Kong Station，編碼為HOK），香港地鐵站
KOW

**KOW**可以指：

* 贛州黃金機場嘅IATA機場代碼。
* 九龍站（Kowloon Station，編碼為KOW），香港地鐵站
太陽、月光、塔莉亞

《**日頭、月光、塔莉亞**》( *Sole, Luna, e Talia* ) 係由 Giambattista Basile （）創作嘅「童話故事」，喺一六三六年作者死後出版，收錄喺《Pentamerone》入面。

呢個版本（一六三六年）一般認為係現代「睡公主」故仔嘅源頭，即係後來大家熟悉嘅《La bella addormentata》。包括 Charles Perrault 喺一六九七年發表嘅版本，都係由呢個故事發展出嚟。

喺嘅版本入面，而故事嘅更早源頭可以追溯到十四世紀嘅匿名小說《Perceforest》，嗌醒沉睡公主嘅唔係王子，而係一個國王。而且公主醒過嚟，並唔係因為一個吻，而係因為國王趁佢熟睡時對佢施暴。再者，呢位國王本身已經有老婆。佢喺侵犯公主之後，就離開咗受施咒嘅城堡，返去自己嘅王國。

呢個故事可以睇成一種「狹義童話」：雖然包含奇幻元素，但內容涉及破處、強暴、婚外情等主題，明顯唔係寫畀細路睇，而係寫畀當時嘅成年貴族讀者，反映咗作者作為拿坡里作家嘅創作背景同文化環境 。

## 故仔
有個國王生咗個女，叫塔莉亞。佢即刻召齊成個王國啲預言家入宮，叫佢哋幫個女預測將來。點知啲預言家話畀佢聽，話個女中咗詛咒，將來會遇到致命危險，而呢個危險就象徵住一條亞麻纖維。國王嚇到即刻下令，全國唔准有任何可能整傷公主嘅工具——唔准有亞麻、唔准有大麻，總之全部相關嘅嘢都禁晒。

不過塔莉亞大個咗之後，有一日見到個老婆婆拎住個紡錘喺城堡前面行過。佢好奇，就叫老婆婆上嚟睇下。點知佢一摸到個紡錘，就刺親手指，即刻死咗。國王傷心到不得了，只好將佢放喺城堡入面一間房，鎖晒所有門，然後永遠離開咗。

過咗一段時間，有另一個國王入森林打獵。佢見到呢座封死咗嘅城堡，好奇之下就強行打開門入去，見到公主好似瞓著咗咁。佢將公主抱上床，同佢發生關係之後就走返自己王國。九個月之後，塔莉亞生咗對孖仔。有兩個仙女照顧佢哋，幫手養大。有一日，兩個細路仔想搵媽媽食奶，搵唔到，就啜咗佢隻手指，竟然啜走咗條致命嘅亞麻纖維。塔莉亞即刻醒返，開始同兩個仔過新生活。

之後嗰個國王再返嚟城堡，見到塔莉亞醒咗，仲有兩個仔陪住佢。佢哋熟絡起上嚟，國王仲同佢哋一齊住咗幾日，臨走時答應塔莉亞會返嚟接佢。
國王返到自己城堡之後，日日都講住塔莉亞同對孖仔，仲幫佢哋改名叫「日頭」同「月光」。結果激嬲咗皇后——即係佢原本個老婆。皇后叫僕人將兩個細路帶嚟，仲命令廚師殺咗佢哋，煮嚟畀國王食，當係懲罰佢不忠。不過廚師見到兩個細路咁得意，唔忍心，就煮咗野味頂替，扮係啲孖仔嘅肉。皇后仲不停催國王食，話：「食啦食啦，全部都係你嘅！」國王唔知有暗示，只覺得老婆煩到爆，好嬲就走咗。

皇后怒火中燒，叫人將塔莉亞帶嚟城堡，仲下令要燒死佢。塔莉亞跪低求情，話死之前想除低身上啲衫。皇后貪佢啲衫上面啲珍珠，就答應咗。啱啱好國王趕到，知道晒成件事，即刻下令將皇后掟落火堆燒死，仲獎賞個廚師，封佢做宮廷首席紳士。最後國王娶咗塔莉亞做皇后，一家團聚。

故事最後就係童話式嘅結局：塔莉亞同老公、兩個仔幸福快樂咁生活落去。

## 睇埋
*睡公主 

## 參照
古漢語

### 一、 古漢語的分期
古漢語主要分為兩大類，它們在語法、詞彙上差別很大：

# **上古漢語：**
#* **時間：** 周朝、秦朝、漢朝（西元前11世紀 - 西元3世紀）。
#* **代表文獻：** 《詩經》、《尚書》、《周易》、《左傳》、《論語》、《孟子》、《史記》等。
#* **特點：** 單音節詞占絕對優勢（一個字就是一個詞）；詞彙量較少，一詞多義現象普遍；語法靈活，省略現象頻繁。
# **中古漢語：**
#* **時間：** 隋朝、唐朝、宋朝（西元4世紀 - 12世紀左右）。
#* **代表文獻：** 唐詩、唐宋散文（如韓愈、柳宗元的作品）。
#* **特點：** 語音系統有了一套非常嚴密的體系（以《切韻》、《廣韻》等韻書為代表）；語法結構逐漸穩定
軟件即服務

**軟件即服務**（**Software as a Service**；**SaaS**），係一種 雲端運算 服務模式。 簡單講，就係 由 供應商 提供 應用程式 畀 客戶 用， 而 後面 需要 嘅 伺服器、硬件 同 相關 軟件資源，都 由 供應商 負責 管理。 用家 通常 可以 透過 網頁版 應用程式（例如 用 瀏覽器 登入），或者 安裝 喺自己 部電腦 嘅 程式 去用 SaaS 服務。

同 傳統 賣斷 軟件 唔同， SaaS 將「擁有軟件」同「使用軟件」分開 ；即係 你 唔會 真正 擁有 套軟件，只係 按 訂閱 或者 使用情況 去用佢 。

**SaaS** 大概 喺 2000 年左右 開始 普及，到 2023 年 已經 成為 最 主要 嘅 軟件公司 策略 。

## Photoshop 推動 SaaS

Adobe Photoshop 係其中一個好典型嘅例子。傳統上，Photoshop 係一次性買斷授權，用戶買咗之後就擁有軟件，但升級新版本就要再買。到 2013 年左右，Adobe 推出 Creative Cloud（CC）訂閱模式，即係 Photoshop 同其他 Adobe 軟件唔再一次性買斷，而係用 SaaS 模式：用戶按月／年訂閱，透過雲端下載最新版，仲可以跨設備同步設定同檔案。

呢個做法有幾個效果：
*降低入門門檻：唔需要一次過付出幾百甚至幾千美金，就可以用到完整 Photoshop 功能。
*方便更新同功能擴展：Adobe 可以持續推出新功能，用戶即時獲得更新。
*推廣雲端協作：多個設計師或者團隊可以共用檔案同資源，增加工作效率。

### 批評
雖然 Photoshop 推行 SaaS（Creative Cloud）模式帶嚟方便同穩定收入，但都唔係冇問題。有啲用戶唔滿意，主要有兩個問題：

1. 舊作品存取問題
:用戶如果停止訂閱，就無法再打開佢哋嘅 Photoshop 檔案（.PSD 等格式）或者使用軟件嘅完整功能。傳統買斷模式就冇呢個問題，用戶買咗就永久擁有軟件，即使幾年冇更新都可以繼續打開舊檔案。SaaS 模式就變咗，好似軟件「租用」，停咗就「鎖死」以前作品，對專業設計師或者長期項目嘅用戶嚟講，可能帶嚟唔少困擾。
2. AI 訓練同用戶創作權
:Adobe 最近推出 AI 功能（例如 Photoshop 嘅 Generative Fill），佢哋會用用戶嘅作品去訓練 AI 模型。雖然 Adobe 官方話係匿名處理，但部分用戶擔心自己嘅創作會用嚟做商業 AI 訓練而冇補償，甚至可能俾 AI 模型「學習」後再生成，類似風格嘅作品，呢個喺版權同創作權層面，引起相當嘅不滿。

## 攷

## 疏屎

*
*
*
*
*
*
*
*
*
*
*
*
*
*
吳依潔 (政治人物)

**吳依潔**（1993年11月23日—）係台灣基進政治人物，高雄市人，現任台灣基進台南黨部主任委員，曾任台灣基進台南黨部執行長。

佢喺2022年參選第四屆台南市議會議員永康區（第七選區）。過去亦曾擔任國立台灣大學研究生協會會長，以及校園自殺防治培育講師。

## 爭議

### 被揭發信奉邪教
吳依潔嘅信仰為韓國新興宗教攝理教，並曾以台大區區長及神學生身分參與相關活動。佢喺大學期間經常出席與攝理教有關嘅活動，並與攝理教牧師保持密切來往；喺選舉期間，亦曾有攝理教會牧師為佢站台支持。

不過，攝理教喺韓國備受爭議，教主鄭明析曾經因為性侵罪被捕入獄，甚至試過喺台灣，中國同埋韓國採取唔少司法滲透手段，去到2023年，更因為香港藝人方力申嘅女友喺葉萱Netflix紀錄片《以神之名：信仰的背叛》公開揭露自己被鄭明析強姦嘅事，喺華語地區受到廣泛關注。

喺2023年6月，佢公開批評已經退咗黨嘅前黨友陳柏惟涉及「性騷擾侵犯政治道德」，但結果就有曾經參加攝理教嘅人士就批評，吳依潔喺性騷擾議題上有「雙重標準」。批評者指出，佢長期深信同參與嘅宗教，其教主曾經喺韓國因涉及性侵相關罪名被法院判刑，但佢對呢件事一直冇公開表態或者回應。

面對呢啲質疑，不論係基進台南黨部同佢本人都話唔回應。

## 參考
吳依潔 (主播)

**吳依潔**（1985年12月27日—），前中天新聞台主播。畢業於臺北市私立延平高級中學高中部，其後喺國立臺灣大學戲劇學系畢業，並輔修傳播學程。2014年11月23日，佢同神旺大飯店董事長蔡衍榮嘅獨子蔡紹仁結婚。
吳依潔

**吳依潔**，可以指：

* 吳依潔 (主播)，前中天新聞主播。
* 吳依潔 (政治人物)，台灣基進黨籍政治人物。
郭書成

**郭書成**，台灣政治人物，現任新北市汐止區湖興里里長。2018年初次當選嘅時候，佢成為咗「全台最年輕里長」。

2026年，佢獲得台灣前進陣線支持角逐連任。

## 參考
聲的築城者

《**聲的築城者**》（）係香港Makerville製作嘅文化節目，由黃泓祖主持，2026年3月1號起逢禮拜日11:30-12:00喺香港電視娛樂ViuTV播。節目唔設字幕。節目會走訪香港音樂工業裏面嘅各種工作者。

## 每集一覽

## 節目調動
*2026年3月8號：由於原定10:00-11:00直播嘅《新聞報道》超時到11:30完，原時段臨時安排改播《幪面超人 ZEZTZ》，第2集改喺3月9號禮拜一04:00-04:30（節目重播時段）首播，3月15號原時段改為安排重播第2集，第3集改喺3月22號原時段首播。

## 出面網頁
*ViuTV：聲的築城者

## 電視節目變遷
金域假日酒店

**金域假日酒店**（），香港一酒店，喺九龍尖沙咀，西向彌敦道，北倚麼地道。隔麼地道就係重慶大廈，隔彌敦道就係國際廣場。

## 史
金域假日酒店，二十世紀七十年代起。

一九七四年，酒店樓高五層。曾經重建，變成高樓大廈，一直至今。

## 註

## 出面網頁
*
爵士湯

**爵士湯**係香港一款湯水，因鄧肇堅爵士而得名。主要材料係蜜瓜，加上海螺頭、花膠、瘦豬肉同老雞等配料煲成，所以又叫蜜瓜螺頭花膠雞湯。一般被認為有滋陰功效。
鄧肇堅

**鄧肇堅**爵士，CBE，KStJ，JP（英語：Sir Shiu-kin Tang，1901年3月21日—1986年6月19日），係香港企業家同慈善家。佢喺1933年參與創立九龍汽車（1933）有限公司，並長期出任董事局主席同總監督。

鄧肇堅爵士以生活儉樸、熱心公益同慷慨捐款聞名，先後擔任東華醫院同保良局主席，多次獲得勳銜。現時香港有唔少建築物以佢命名。佢身穿長衫、光頭嘅形象，亦喺民間留下深刻印象。
趙慧奈

**趙慧奈**（，），係香港無綫電視女藝員，中日混血兒，亦係明珠台嘅新聞記者。

## 簡歷
趙慧奈喺香港成長，而喺香港理工大學畢業。佢識精通粵語，英語、普通話，同日語等四種嘅語言，曾經喺NOW新聞台做實習記者，再任職無綫明珠台做主播。

## 參考

## 出面網頁
*
蔡蕙琪

**蔡蕙琪**（，），綽號**葵芳**，係香港女演員，2019年喺香港演藝學院畢業，2019到2025年係中英劇團全職演員，2026年憑電影《夜王》「葵芳」一角而廣為人知。佢而家係自由身藝人。

## 背景
蔡蕙琪係獨生女，細個喺港島東區北角一帶成長，由嫲嫲一手湊大。自小學習包括爵士舞及芭蕾舞等舞蹈，中學嗰陣曾經「上莊」參選學生會。2008、2014年分別喺北角官立小學（雲景道）同筲箕灣官立中學畢業，之後投考香港演藝學院戲劇學院但未獲取錄，繼而升讀香港浸會大學電影學院，期間做過咖啡店兼職侍應。2015年再次投考香港演藝學院戲劇學院就成功獲取錄，2019年攞到戲劇藝術（榮譽）學士（表演系）學位。曾因在校表現優異而獲頒香港迪士尼獎學金同章賀麟紀念獎，又憑校內演出《加數機》「Daisy」一角得到傑出演員獎。

蔡蕙琪喺2019年畢業後曾向多個劇團叩門，最後成功加入中英劇團做全職演員。7年間參與過多部作品如《代父重婚》、《穿 Kenzo 的女人》、《解憂雜貨店》等，2025年6月因嫲嫲離世而決定外闖，離開劇團成為自由身演員（包括特約）。2026年憑賀歲電影《夜王》裡面東日夜總會女公關「葵芳（Franchesca）」一角廣為人知，並獲邀接拍廣告。

## 演出作品
### 電影

### 舞台劇

### MV
* 2025年：《大人之後》- 柳應廷

## 參考

## 出面網頁
* 
* 
*
香港旺角希爾頓花園酒店

**香港旺角希爾頓花園酒店**（），係香港旺角嘅一間乙級高價酒店，喺九龍旺角豉油街2號，樓高21層，內設258間客房。

酒店由希爾頓酒店集團負責管理，亦係繼已清拆嘅香港希爾頓酒店同埋位於金鐘太古廣場嘅香港港麗酒店後第三間喺香港營運嘅酒店，喺2016年11月開業。

## 酒店設施
有別喺希爾頓花園酒店之品牌標準規格，酒店嘅全日餐廳晚上不提供一般自助餐或西餐，卻搖身一變以中菜廳佈局提供晚市服務，並命名做「鷹巢」（Eagle's Garden）以向昔日香港希爾頓酒店之頂樓餐廳同埋夜總會「鷹巢」（Eagle's Nest）致敬。

*Garden Bar（喺酒店大堂隔離）
*鷹巢（Eagle's Garden）
*戶外泳池（2018年6月重開）
*健身室

## 睇埋
*希爾頓酒店集團
**香港希爾頓酒店（已清拆）
**香港港麗酒店

## 參考文獻



## 出面網頁
*香港旺角希爾頓花園酒店官方網站
別在蒙古矇查查

《**別在蒙古矇查查**》（）係香港MakerVille製作嘅遊埠節目，由蘇皓兒同陳葦璇主持，由2026年3月8號起逢禮拜日20:00－20:30喺香港電視娛樂ViuTV播出。

## 每集一覽

## 註

## 出面網頁
*ViuTV：別在蒙古矇查查

## 電視節目變遷
Load 圈

**Load 圈**（當中 load 作  ），又叫**加載圈**，唔係圈噉形嘅可以叫**加載圖示**，係圖像用家介面入便一種帶有動畫嘅控件。呢種圈嘅功用係話畀用家知：電腦程式正喺度進行一啲背景作業，例如 download 嘢或者同第部機通訊呀噉。

## 運作機制
圈時常會喺客戶端嘅應用程式嗰度出現。當網頁程式正喺度等伺服器傳返啲資料返嚟嗰陣，或者等緊某啲運算完成嗰陣，就會顯示呢個圖像。

撈圈最常見嘅設計係**旋轉輪**（ ），由 8、10 或 12 條線或者圓點，好似時鐘噉排成一個圈組成。呢啲線或者點會跟順時針方向輪流閃動，營造出一種視覺效果，好似個圈喺度轉緊噉。

## 常見嘅款

*沙漏：喺早期嘅 Windows 系統入面，亦時會用沙漏形嘅圖示嚟表示電腦撈緊嘢。
*旋轉圈：二十一世紀初嘅作業系統則較常用撈圈。

## 睇埋
*用家體驗設計
*輕機

## 引述

## 連結
軟兜長魚

**軟兜長魚**屬於淮揚菜，係江蘇淮安嘅一道傳統名菜，亦都係喺淮揚菜中最負盛名嘅一道菜餚。淮揚人厚待中外賓客最中意上呢道「鮮嫩可口別具一格」嘅菜，讓賓客嘗鮮，贊口唔絕。該菜嘅功效為補虛養生調理，氣血雙補調理，營養不良調理，產後恢復調理。

軟兜長魚以鱔魚為主料，味精、香醋、白胡椒、姜、料酒、大蒜等為輔料烹飪而成。

鱔魚，淮安、阜寧等地俗稱「長魚」。鱔魚不宜與狗肉、狗血、南瓜、菠菜、紅棗同食。
大煮乾絲

**大煮乾絲**，俗寫**大煮干絲**，又稱「雞汁煮乾絲」，「雞火煮乾絲」，前身為「九絲湯」，屬淮揚菜系，係淮揚經典名菜之一，亦都係典型嘅以講究刀工火候著稱嘅淮揚菜嘅代表作之一。所謂「乾絲」即係豆膶（豆腐乾）切成絲。

大煮干絲嘅制法如下。首先將豆腐干片成均勻嘅薄片，然後再切成細絲，接着配以雞絲、筍片等輔料，加雞湯燒制而成。裝盤時蓋以熟蝦仁、豌豆苗、火腿絲等，此外，大煮干絲嘅佐料會按季節唔同而有變化。
天氣家族角色一覽

本一覽由《**[[天氣家族]]**》以下嘅唔同主要登場角色如下：

無綫電視嘅天氣報告長期以「天氣先生」為核心。2025年11月19號起，無綫新聞進行咗卅二年嚟首次改革，正式擴展成為係「天氣家族」。

## 睇埋
* 天氣家族
畢淺兒

**畢淺兒**（，），係加拿大模特兒，亦係《溫哥華華裔小姐競選2025》嘅最上鏡小姐。

## 簡歷
畢淺兒係喺加拿大嘅溫哥華出世同長大，而喺加拿大嘅卑詩大學畢業。2025年同其餘七位佳麗喺新時代電視參加選美活動《溫哥華華裔小姐競選2025》，成為五號佳麗，落選後攞到最上鏡小姐獎同美容閣明艷照人獎。

## 演出
### 電視節目（[[新時代電視]]）
*2025年：《溫哥華華裔小姐競選2025》参選佳麗，5號，最上鏡小姐，美容閣明艷照人獎

## 參考

## 出面網頁
*溫哥華華裔小姐競選2025 No. 5 畢淺兒 Charlene
*
向日葵們

**向日葵們**（）係無綫電視天氣報告中動畫「天氣家族」成員嘅之一。

## 角色形象
一群生長喺草地上、會隨著天氣變化做出反應嘅向日葵。

## 經典情節
喺代表「天晴」嘅動畫中，向日葵們會一邊曬太陽一邊發出歡快嘅聲音；當有烏雲遮擋陽光時，它們會集體發出「噢」嘅失望聲。

## 最新動態
無綫電視喺2025年11月19號首度改革天氣動畫，推出咗包含新加入成員嘅「天氣家族」，而向日葵們仍係該系列嘅標誌性元素。

## 睇埋
* 天氣家族
* 天氣囝囝
* 天氣狗狗
冰怪

**冰怪**（）係無綫電視天氣報告中動畫「天氣家族」成員嘅之一。

## 象徵意義
冰怪代表冷鋒或者嚴寒天氣。

## 外貌與動作
它通常出而家天空，呈淡藍色或者白色嘅怪獸形象。
其招牌動作係對著天氣先生（）或者天氣囝囝吹氣，隨即導致周圍環境結冰或者氣溫驟降。

## 互動後果
當時冰怪出現俾吹氣時，天氣先生會俾凍結成冰俾向後退，或者唔斷顫抖同流鼻涕。此時，天氣囝囝通常會立刻穿上咗厚度嘅保暖衣物。

## 睇埋
* 天氣家族
* 天氣先生
* 天氣囝囝
2025–26年荷蘭乙組足球聯賽

**2025年至2026年荷蘭乙組足球聯賽**（）係第70屆荷蘭乙組足球聯賽賽事。今屆荷乙聯賽喺2025年8月8號開鑼。

## 參賽隊伍
2025-26年荷蘭乙組足球聯賽賽季總共有20支球隊。

## 積分榜

## 連出去
*官方網站
Lofi Girl

**Lofi Girl** ，前身為**ChilledCow** ，係設立喺法國嘅YouTube音樂頻道，喺2017年成立。嗰個頻道全年無休噉樣播放lofi hip hop音樂，而畫面上係一個喺度溫書嘅日式動畫少女。

## 歷史
喺2015年3月18日， Dimitri 喺 YouTube 上開設咗一個叫「 ChilledCow 」嘅頻道   ，2017年2月25日起該頻道開始直播低保真嘻哈音樂，並將其標為啱一邊做野或讀書時聽嘅放鬆音樂  。因為直播時嘅畫面搭配上吉卜力動畫電影《心之谷》入面嘅畫面， YouTube 喺2017年7月、8月左右，用侵權嘅理由將該直播下架 ，之後頻道改用咗原創角色嘅動畫，直播先可以恢復。  

喺ChilledCow直播中用嘅音樂係用ChilledCow嘅標籤發布，或者係喺第二位藝術家嘅允許下用嘅。 YouTube 曾喺冇任何解釋嘅情況下刪咗個帳號，但係，喺大眾嘅批評下，又恢復咗個帳號。

## 參考
趣味數學

**趣味數學**（）係指以娛樂、益智同挑戰思維為目的嘅數學活動同研究範疇。佢通常唔以實際應用為首要目標，而係強調好玩、有創意，同埋啟發邏輯思考。趣味數學入面包括各種謎題、遊戲、數字花式、幾何圖形、邏輯推理題等，引起大家對數學結構同推理方法嘅興趣。

## 歷史與發展
趣味數學歷史悠久，可追溯至古代數學謎題同娛樂算題傳統。近代以來，報章雜誌專欄、數學普及讀物同社群活動推動咗趣味數學普及；部分作者以連載形式發表題目同解答，令趣味數學成為大眾接觸嚴謹推理嘅入口。

## 教育意義
趣味數學喺教育上有重要角色。透過遊戲同謎題，可以提升學生對數學嘅興趣，加強邏輯思維、解難能力同創造力。好多學校同數學競賽都會引用趣味數學元素作為訓練工具。

## 特點
趣味數學嘅特點包括：
*問題通常容易理解，但未必容易解決
*強調創意解法，而唔只係公式運算
*好多時可以用簡單數學知識完成
*適合唔同年齡層人士參與

## 常見類型
### 數字謎題
數字謎題通常涉及排列組合同邏輯推理，例如：
*數獨（Sudoku）
*扭計骰
*拉丁方陣
*數字金字塔

### 邏輯問題
邏輯問題重點係推理而唔係計算，例如：
*真假話問題（Knights and Knaves）
*過河問題
*燈泡開關問題

### 幾何遊戲
例如：
*七巧板
*拼圖問題
*密鋪平面（Tessellation）
*多面體結構研究

### 數學遊戲
數學遊戲往往同博弈論有關，例如：
*尼姆遊戲（Nim）
*井字過三關（Tic-tac-toe）

### 概率
概率用嚟說明直覺同嚴格計算之間嘅落差，例如：
*生日悖論
*蒙地賀問題
*辛普森悖論

## 可以睇埋
*生命棋

## 出面網頁
*趣味數學 - 教育局教育多媒體
尼伯龍根之歌

《**尼伯龍根之歌**》係中世紀中古高地德語敍事詩，全詩共39歌，9516行，每四行一個詩節，講述嘅係古代勃艮第人國王嘅故事，大約創作於1190－1200年，作者不詳。
基督教福音宣教會

**基督教福音宣教會**係1980年代起源於韓國首爾嘅新興宗教，由鄭明析創立，總部設喺忠清南道錦山郡月明洞。該教會亦稱為**耶穌晨星教會**，其英文縮寫同教會領袖鄭明析姓名相同。

呢個組織嘅傳教活動遍佈70多個國家，成員以大學生為主，但因領袖鄭明析涉及性侵女性等犯罪問題，多個韓國基督教派同國際媒體認定其為偽宗教同邪教組織。

## 知名信徒

* 吳依潔 (政治人物) ：台灣基進政治人物
芝伊卡哇

**芝伊卡哇**（，，官方中文譯名：**吉伊卡哇**，港澳中文譯名：**芝伊卡哇**，粵語俗稱**痴卡哇**）係日本漫畫，由漫畫家長野喺2020年1月開始透過Twitter連載，2022年被製作成電視動畫，角色主要係一啲可愛嘅動物。

呢個系列從2020年1月開始經X（原Twitter）開始連載，並由講談社出版單行本。由動畫工房製作嘅電視動畫於2022年4月首播。

2025年7月28日，全球首個大型芝伊卡哇體驗樂園「Chiikawa Park」於東京池袋隆重開幕。現場有5大體驗展示區還原漫畫場景，讓大家能360度沉浸於芝伊卡哇的世界！

## 沿革
本作裏面嘅主角「芝伊卡哇」最初係喺nagano嘅 X （原 Twitter ）帳號上用「希望變成噉嘅樣」嘅說明被一齊描繪出嚟 ，被描繪成個二頭身動物角色，並且從2017年左右開始被公開。 

自2020年1月開始，官方帳號被建立出嚟開始漫畫連載。2021年2月12日，講談社出版了《吉伊卡哇》單行本。喺之前，短篇故事係刊登左喺2月10日發售嘅《Morning》（講談社）第11號到。

## 世界觀
本作主要描寫一班畫風特別嘅小動物「小可愛嘅日常」嘅漫畫展開，並用咗簡單嘅多格漫畫，呈現出唔同嘅故事，世界裏面有森林、草原等唔同自然豐富嘅景色，周圍仲有巨大嘅食物、如同植物一樣自生。世界中住宅同商店林立，存在貨幣經濟同互聯網。

呢個世界居民，包括小可愛佢哋做「除草」同「討伐」嘅工作，去維持生計。呢啲工作都係由一個叫做「盔甲人」的人提供嘅，仲有唔同資格或者考試，我可以通過唔同嘅資格獲得更高嘅報酬，仲可以飲酒。

呢個世界仲有一啲叫做「奇美拉」奇妙嘅生物，其中一啲可能對生物造成危害。仲有啲仲可以進行對話。

## 主題曲、插曲
;  （第11話－第143話、第156話－）
: 小八貓（田中誠人）演唱的片尾曲。作詞是，作曲、編曲是。
: 片尾畫面是用樂團版，但樂器版一直用到第10話，第11話後使用唱歌版。
: 原曲在第11話用為插入曲。
;  （第144話－第155話）
: 睡衣派隊（諸星堇、長繩麻理亞、篠原侑、內山菜莉）演唱的「睡衣派隊篇」限定片尾曲。作詞是，作曲、編曲是。
;  BELIEVE（日语：）
: 小八貓（田中誠人）、第119話插入曲。作詞、作曲是，編曲是。
;  
: 影山浩宣演唱的插入曲。作詞是，作曲是。
: 第137話、第138話、第140話使用。

## 參考

## 出面網頁

* 
* 
* 
* 
*  - 動畫官方網站
* 
* 
* 
*
布拉格廣場 (歌)

《**布拉格廣場**》係台灣女歌手蔡依林演唱嘅歌曲，由方文山填詞、周杰倫作曲、鐘興民編曲，收錄喺蔡依林於2003年3月7日推出嘅專輯《看我72變》之中，由台灣索尼音樂娛樂發行。

呢首歌去到2025年被重新製作，成為星宇航空布拉格航線開航嘅宣傳歌曲，並由環球唱片發行。

## MV製作過程
2003年嘅時候，音樂錄影帶由鄺盛執導，呈現異國幻想風格。唱片公司斥資新臺幣一百萬元，將背景設定於中世紀歐洲，並在道具、布景與演員服裝方面精心考究，現場動員多達50名臨時演員參與拍攝。

## 參考來源
JFRT

**JFRT**（全名：Just For Run Team）係由游學修同陳鈺麟（床哥）等組成嘅跑步公會。

## 簡介
2026年1月尾，受2026年的渣打香港馬拉松鄭則士參賽啟發，游學修同JFFT成員組成跑步公會。
最初係由ChatGPT作總教練，游學修作執行教練，陳鈺麟作公會會長，成員只有JFFT全部人同好友比叔。

2026年2月改由Perplexity作總教練，而成員都不斷增加。

習慣每次訓練都會有贊助俾公會成員，依家已有跑鞋、AI服務、運動手錶贊助。

## 守則

* 體能唔能夠差過比叔
* 名氣唔能夠差過吳肇軒
* 出席率唔能夠差過翼sir
* 唔可以跑得快過執行教練
* 新入會成員一定要請所有人食一餐

## 成員簡介
* 總教練：Perplexity
* 執行教練：游學修
* 公會會長：陳鈺麟（床哥）
### 公會成員

## 活動／演出
### 跑步聚會
只係列出公眾可參加嘅聚會
* 2026年3月6日：GRC X JFRT 限定跑聚（出席：游學修、張鋒良）

### 網上節目
*《JFRT公會練跑計劃》：喺試當真嘅收費會員頻道睇得到。

## 攷

## 連出去
*
*
藍玫瑰

**藍玫瑰**、**藍薔薇**、**藍月季**，講園藝家夢想，講花農所求，無論薔薇屬，定係更闊個薔薇科，希望整到佢生出藍花。之不過，花語為不可能。天然基因證明咗唔可能，皆因佢造唔出花色素苷，準確啲講，造唔出翠雀花素，所以無藍花。順帶一提，翠雀花素，遇酸變紅，遇鹼變藍，做得酸鹼測試。

講返呢科呢屬，花色靠類胡蘿蔔素，因而主打黃橙紅一類，常見玫瑰都呢啲色。若果色素唔現，就會白色。

草木藍花，通常都生喺非常嚴苛地方，嗰啲地方好少傳粉動物。反射波長好短啲光，等啲花出眾啲，會吸引多啲傳粉動物。之不過，玫瑰、薔薇、月季，都唔屬呢類。

天然唔得，就要靠其他方法。一係染色，將白花染到藍，吸色素，噴上去都有。一係就基因改造，將其他藍花草木，借佢哋基因塞入薔薇屬草木之中，祈求生出藍花。不過現時真藍花仍未出現，而得出近似藍，偏紫嗰一邊。

染色十二世紀就有，亞剌伯記載，喺根部餵靛藍，就會得出天藍花。十九世紀經譯本，帶起歐洲人對藍玫瑰追求。而基因改造嗰邊，一九九〇年就開始做，日本三得利同澳洲公司合作。二〇〇四年種出第一樖，藍月季喝采，花偏紫嗰邊，紫丁香色。二〇〇九年開始賣。

塞咗翠雀花素基因，都生唔出真藍，有佢原因。花瓣偏酸，翠雀花素就唔會變藍。另外花本身有帶自身色素，混埋翠雀花素，都做唔出真藍。所以藍月季喝采，都係偏紫。另外呢種方法亦要好小心，以免花粉大量流出，改變生態。

天然種唔出，就視為奧祕，唔可能做到。唔少作品佢來做題材。例如作家吉百齡，一八八七年就有詩講藍玫瑰。

## 語源
英文叫blue rose。rose喺中文指唔同花種，即玫瑰、薔薇、月季，所有都歸薔薇科薔薇屬。單單薔薇屬天然就有三百幾品種，而培殖就有幾萬種。

## 染色
安達盧斯農藝學者葉本那環美，十二世紀用亞刺伯文寫咗本農書。法國人宋石奇望舞梨，將佢繙成法文。書中就話，東方有天藍玫瑰，用藍染料放入根皮，就造出藍花。

現今染色有好幾種方法。要染就用藍染料、白玫瑰。一，吸水法。藍染料落水攪均。莖斜剪插入水，等佢吸水變藍。二，浸水法。藍染料落水攪均。花頭浸落水染藍。三，噴色法。直接噴藍色上花頭。

## 基因改造

一九九〇年，三得利就想做藍花，生物基因專家開始研究，得出轉基因藍花。三得利同花基因公司合作，甚至買咗花基因公司，經過多年，終於靠基因工程，改到生得出翠雀花素，有望生出藍花。 公司、新聞界，都話佢藍玫瑰，但實情，花色喺薰衣草同錦葵之間。 

基因工程有三步曲，加入兩個基因，干擾一個基因。

首先，將三色堇基因，可以生出翠雀花素嗰啲，抄到法國薔薇，李雪廖主教品種。呢個種本身紫紅色，改造之後變深酒紅色。

之後用核醣核酸干擾術，等佢唔會有本身花色，亦即阻斷色素生成基因，等佢生產唔到二氫黃酮醇四還原酶呢種蛋白質。

再加入一組基因，會生出變異型蛋白質，唔受阻斷影響，會幫翠雀花素顯現出來。

呢三步，理論會生出藍花。然而實際上，干擾並無除盡還原酶，花仍有佢本身色彩，藍加紅就偏紫，變成錦葵色、薰衣草色。另外花瓣偏酸，酸過三色堇。翠雀花素因花瓣酸，降解咗。要更加藍，就要更加改造，傳統方法，或者多啲基因工程，等啲酸少啲。 

公司二〇一〇年日本，賣咗成萬枝。一支賣二三千日圓 。

## 攷
謝菲鴨士田

**謝菲鴨士田**，官話**愛潑斯坦**，美國財務專家，淫媒兼淫魔，亦可能做間諜，身份多重，搜出過不明奧地利護照，用來出入他國。佢姦淫未成年細蚊女，拐󠄆帶買賣女子。佢同財主佬處理錢財，結交好多名人，當中有啲受佢提供女子狎玩，尤其出名有私家海島，招待名人。至終東窗事發，搞到身敗名裂，死喺獄中。由於有傳佢物業有唔少鏡頭，廁所睡房都有，會錄低他人行惡片段，有勒索疑雲。

一九七四年，去學校做教師，任教數學同微積分。學校度經已對女學生，做出唔恰當行為，至終因表現差，無得撈。但因為佢喺學校家長教師會，識得貝爾斯登合伙人，見佢數學了得，因而請咗佢做交易員，自始轉戰金融界，時為一九七六年。及後自己開公司，同富豪打理錢財。

二〇〇五年，佛羅里達州報案話佢姦淫、虐待十四歲女童，調查後，搵到未成年少女有卅六人。咁導致二〇〇八年，教唆未成年少女賣淫，第一次判罪，但可以出外活動。二〇一九年，因佢販賣人口而拘留，受審之前死喺獄中，官方判定話佢上弔自殺。之不過，死得咁撲朔迷離，咁啱時候，禁唔住外間猜測。二〇二五年將佢部份私人通訊、通訊錄之類，都公開人知，震憾英美各界，有名都爭相撤清關係。佢中意資助科學家，有名學府都涉喺其中，好似哈佛大學咁。

## 攷
小玉 Deepfake 換面案

**小玉Deepfake換臉事件**（又稱深偽事件、小玉事件），係指2020至2021年間喺朱玉宸濫用Deepfake技術，將女藝人、女明星、女性政治人物、女名人同女網紅等人士嘅臉部惡意合成到成人影片角色臉上嘅深偽色情事件。

案件根據中華民國刑法妨害風化、妨害名譽等罪，以及個人資料保護法被起訴。臺灣高等法院依違反《個人資料保護法》判處朱玉宸合併執行5年有期徒刑，不得易科罰金；另有1年8個月刑期可以易科罰金。

後來中華民國最高法院喺2024年5月8日駁回上訴，判決定讞。由於定讞後未繳納易科罰金，法院其後審理定應執行刑為6年4個月。朱玉宸對裁定提出抗告，但遭最高法院駁回，目前正在監獄服刑。
八思巴字

**八思巴字**（八思巴字：，轉寫 ，意思係「蒙古文字」；，意思係「方體字」；，意思係「蒙古新字」），又叫**八思巴文**，係種元朝出現嘅文字，由國師八思巴根據吐蕃文字制定，用嚟取代塔塔統阿創製、標音唔夠準確嘅傳統胡都木蒙古文。當時蒙古帝國已經分裂成大元帝國同四大汗國，各自為政，所以八思巴字只係元朝採用，主要用嚟標漢字讀音。明朝推翻元朝之後，八思巴字逐漸停用；北元時期仍然通行過一段時間，但係之後蒙古高原嘅蒙古人都重新用返傳統蒙古文。

八思巴字係種直寫嘅文字，但係方向係左到右，唔係右到左。字體方面就主要分三大類，分別係標準字體、仿隸書同西藏體。

## 八思巴字蒙古文
元朝頒佈八思巴文之後，皇帝嘅蒙古文聖旨改咗用八思巴字拼寫，學界稱為「八思巴字蒙古文」；不過唔少蒙古宗王嘅令旨，以及敦煌同黑城遺址搵到嘅民間契約同官方文書，多數都仍然係用胡都木蒙古文。但係八思巴字標音準確，保留大量中古蒙古語資料，成為研究蒙古語音韻學嘅重要材料。

### 基本字母
八思巴字有41個係基本字母，當中頭30個同第 35–38 個都係基本輔音字母。頭30個嘅排列次序對應藏文字母嘅傳統30個基本字母，而且次序一樣；至於第 35–38 個表示嘅就係藏文冇嘅音，呢幾個字母有啲係由當時嘅藏文基本字母變出嚟（例如第2個同第35個都源自簡單藏文字母  **'，但字形唔同），有啲就由藏文基本字母加半元音（下加字） **' 組合而成（例如第36個源自複合藏文字母  **'）。

同藏文一樣，如果字母唔喺詞尾位置，又冇加其他元音符號，本身就會帶有固有嘅  [[元音]]（例如字母  冇加元音就表示音節 **'，但係加咗元音  **'，就寫成  **'）。

## 統一碼
八思巴字喺2006年7月納入統一碼標準，亦即係係由統一碼 5.0 版開始成為統一碼嘅一部分，區段編咗喺 U+A840–U+A87F，但係實際上只係得 U+A840–U+A877 有嘢。

同同樣傳統係直寫嘅中文唔同，統一碼標準入便嘅官方碼表所定義嘅八思巴字標準字形，其實並唔係直寫應該出現嘅樣，而係反時針方向旋轉咗 90°；下面嘅碼表已經順時針方向旋轉咗 90°，即係已經還原返做正確字形：

### 空格
傳統嘅八思巴文只係用一種空格，但係現時好多時係用兩種空格，同一個字詞之間唔同音節之間嘅空格用 U+202F，而字詞同字詞之間嘅空格就用普通嘅 U+0020。

### 文書處理
雖然八思巴字傳統係左到右直寫，但係一般嘅文書處理器淨係可以橫寫，寫完嘢要將打出嚟嘅嘢順時針方向旋轉 90°，不過旋轉咗之後極其量都只係右到左，並唔係左到右。

### 拉丁轉寫
U+A856   轉寫做拉丁文字嗰陣，學術界傳統上係用一點表示；用統一碼表示呢一點嗰陣，應該用  而唔係用其他嘅點形字符，呢個字母屬於（）嘅統一碼區段。

特登開一個碼嚟表示呢個字母嘅呢個做法雖然初頭有人反對，但係最終都喺2015年納入咗入統一碼 8.0 版入便。

## 註

## 引文

## 書目

*
*
*

*

*

*
*
*